Model Huawei Dari Siri P10 Diturunkan Harga!

Umum mengetahui 27 Mac 2018 adalah tarikh pelancaran rasmi bagi Huawei P20 di Paris. Seperti biasa, ini menandakan akan ada penurunan harga bagi beberapa model Huawei tahun lepas.

Di Lazada, Huawei P10 telah mendapat diskaun sehingga RM1000 menjadikan harganya kini adalah RM1,489 berbanding harga asal semasa pelancaran iaitu RM2,499.

Inginkan peranti yang lebih besar, Huawei P10 Plus juga diturunkan harga serendah RM1,899 di mana harga asal adalah RM3,499. Peranti ini menawarkan RAM sebesar 6GB serta storan 128GB.

Mahukan sesuatu yang baru, apa kata anda bertukar ke honor View 10 yang kini dijual pada harga RM1,788 (asal RM2,099). Selain tampil dengan paparan skrin dengan nisbah 18:9, telefon pintar ini juga menawarkan RAM sebesar 6GB RAM dan storan 128GB.

Jika anda berminat dengan mana-mana tawaran di atas, boleh ke laman rasmi Lazada.


vivo X27 & X27 Pro Diperkenal – Rekaan Pop-Up Kamera Dengan Lampu RGB + Sokong  Bateri 4,000 mAh

vivo terus melebarkan sayapnya menerusi kemunculan model terbaru mereka, vivo X27 & vivo X27 Pro yang dilihat menyajikan rekaan yang anggun bersama spesifikasi kelas pertengahan berkuasa.

vivo X27 menampilkan rekaan skrin penuh bersaiz 6.39 inci FHD+ Super AMOLED bersama bezel nipis. Dari segi kamera, X27 membawakan kamera Selfie ‘Pop-Up sebesar 16MP dengan lampu RGB terbina dalam 6 warna berbeza pada sisi lensa. Lensa utama, ia dilengkapi tiga kamera : 48MP (Sony IMX586) + 13MP (Ultra Wide-angle) + 5MP (Depth).

Model ini tersedia dalam dua varian berbeza iaitu versi cip pemproses Snapdragon 675 SoC bersama memori 8GB RAM + 128GB ROM dan versi Snapdragon 710 dengan  8GB + 256GB. Melengkapinya, bateri 4000mAh bersama vivo FlashCharge 22.5W dan menjalankan sistem operasi FunTouch OS 9 berasaskan Android 9.0 Pie.

vivo X27 Pro pula hadir dengan saiz badan yang lebih besar. Model ini dipadankan dengan paparan bersaiz 6.7 inci FHD+ dan dibina dengan kamera selfie ‘Pop-Up 32MP bersama Dual Tone LED Flash. Kamera swafotonya juga memiliki jalur LED RGB yang sama seperti vivo X27.

Dalaman peranti ini dikuasakan oleh Snapdragon 710 SoC diiringi memori 8GB RAM + 256GB ROM. Peranti ini juga membawakan sokongan tiga kamera utama : 48MP (Sony IMX586) + 13MP (Ultra Wide-angle) + 2MP (Night Vision Sensor). Melengkapinya, bateri 4000mAh bersama vivo FlashCharge 22.5W dan menjalankan sistem operasi FunTouch OS 9 berasaskan Android 9.0 Pie.

Kedua-dua model ini ditawarkan di pasaran China pada harga berikut :


Xiaomi Mengumumkan Ketibaan Peranti Android One Baharu – Mi A2 & Mi A2 Lite

Setalah peranti Android One pertama iaitu Xiaomi Mi A1 dirasmikan pada September tahun lepas, hari ini Xiaomi secara rasminya memperkenalkan generasi terbaru iaitu Mi A2 dan Mi A2 Lite. Kejayaan besar pada Mi A1 memperlihatkan keupayaan Android asli dengan spesifikasi bagus pada harga mampu milik adalah tarikan utama menarik minat pelanggan.

Hari ini pihak Xiaomi meletakkan Mi A2 dan Mi A2 Lite pada harga yang sama juga mesra pengguna, malah hadir dengan pelbagai penambahbaikan terutamanya pada fungsi penggambaran. Mi A2 hadir bersama skrin 5.99 inci pada nisbah 18:9 yang dilindungi oleh 2.5D Corning Gorilla Glass 5, rekaan unibodi aluminium ini hanya setebal 7.3mm sangat selesa dipegang.

Cip pemproses menggunakan Snapdragon 660 dengan sokongan AIE (Artificial Intelligence Engine), memori 4GB/6GB RAM disediakan bersama bateri berkapasiti 4,000mAh. Satu lagi penambaikan adalah sokongan AI pada dwi kamera utama yang beresolusi 12MP + 20MP, serta kamera hadapan 20MP yang menggunakan sensor Sony IMX376. Teknologi sensor Super Pixel-enable menjanjikan gambar lebih cerah walaupun berada di suasan yang kurang pencahayaan. Tambahan lagi ciri-ciri menarik seperti AI Portrait, AI Beautify 4.0, HDR dan banyak lagi.

Mi A2 Lite pula merupakan peranti Android One yang pertama tampil dengan paparan skrin 5.84 inci FHD+ pada nisbah 19: 9, ciri-ciri berguna seperti Auto Contrast, Mod Reading dan Mod Malam turut disokong. Panel belakang hadir dengan dwi kamera utama 12MP + 5MP AI, manakala kamera hadapan 5MP menyokong mod AI Portrait. Mi A2 Lite mempertaruhkan cip pemproses 625 pada memori 3GB/4GB RAM.

Kedua-dua peranti Android 8.1 Oreo berasaskan Android One ini bakal memasuki pasaran Malaysia tidak lama lagi, kita nantikan harga rasmi ya.


HONOR Perkenal Teknologi Baru, HONOR Vision – Cipset Honghu 818 + Kamera Timbul Pintar Untuk Skrin Besar

HONOR terus mengorak langkah maju ke hadapan dengan membuat penambaikan dalam memberi impak lebih positif kepada pengguna – mengumumkan teknologi baru baharu iaitu HONOR Vision yang memperkenalkan cipset pintar, Honghu 818 dan kamera timbul pintar untuk skrin besar.

Di samping itu, HONOR turut mengumumkan konsep “Sharp Tech” bertujuan meneroka teknologi canggih terkini secara menyeluruh. HONOR Vision akan dilancarkan secara rasmi pada pertengahan Ogos 2019.

“Sharp Tech” – Konsep Serba Baharu HONOR Dalam Inovasi Teknologi
HONOR berdedikasi untuk menjadi jenama teknologi yang digemari oleh anak muda serata global. “Sharp” menunjukkan semangat penerokaan dalam kalangan anak muda. Manakala konsep “Sharp Tech” pula mengetengahkan keinginan HONOR untuk meneroka inovasi teknologi terkini lebih menyeluruh. Berikut adalah elemen diketengahkan pada konsep “Sharp Tech” :

Menjadi peneraju bagi pembangunan industri menerusi inovasi bebas.
Memenuhi tuntutan berkualiti tinggi.
Memperlihatkan sikap berani golongan muda dengan terus mencabar dan meneroka.
Menonjolkan semangat melalui sifat keterbukaan, kolaborasi dan penciptaan bersama.

Cipset Pintar “Honghu 818″– Memperkasakan HONOR Vision Dengan Bunyi & Imej Pintar
Cipset pintar Honghu 818 merupakan inovasi terkini daripada HONOR dan penambahbaikan dalam rangkaian cipset Hisilicon. Cipset ini membolehkan skrin pintar memberikan prestasi luar biasa dengan imej dan kualiti bunyi yang unggul. Ia bakal dilancarkan pada Ogos ini. Apa yang menarik mengenai cipset ini?

SoC paparan pintar pertama yang tersedia di seluruh dunia
Teknolgi paparan dan pemprosesan yang berkuasa – dilengkapi 7 teknologi pemproses imej canggih termasuk Motion Estimate and Motion Compensation (MEMC), High Dynamic Range Imaging (HDR), Super-Resolution (SR), Noise Reduction (NR), Dynamic Contrast Improvement (DCI), Auto Color Management (ACM) dan Local Dimming (LD).
Teknologi audio Histen mengoptimumkan kualiti bunyi – memberikan pengalaman audio yang tiada bandingan.

Kamera Timbul Pintar Untuk Skrin Besar – Pengalaman Baharu Untuk HONOR Vision
Dengan pendekatan inovatif terhadap pembangunan, HONOR melengkapi penawaran produk HONOR Vision terkini dengan teknologi kamera timbul pintar – membawakan keupayaan NPU untuk pengecaman wajah, fungsi berkuasa kuda dan pengalaman unggul kepada pengguna.


[Zon Perbandingan] Realme 2 Pro, Huawei Nova 3i, Samsung Galaxy A8 (2018) & Xiaomi Mi A2

Tahun 2018 kita banyak menyaksikan pelbagai model telefon pintar kelas pertengahan  yang ditawarkan dengan spesifikasi ‘padu’ pada harga lebih mampu milik. Bahkan, setiap satunya pasti mempunyai kelebihan dan kekurangan yang tersendiri.

Justeru, mari kita lihat perbandingan antara Realme 2 Pro dengan Huawei Nova 3i, Samsung Galaxy A8 (2018) dan Xiaomi Mi A2. ‘Mereka’ dilihat hadir dengan sejumlah inovasi menarik masa kini seperti penggunaan skrin lebih luas, fungsi kamera yang canggih di samping penawaran harga terbaik.

Hmmm…Apa pendapat anda? Hanya tanya pendapat yaa bukan kritikan. Yang mana anda yang terbaik, terserah dan anda bebas beri komen. ~

Baca juga :


EMMA : Lost In Memories Bakal Tersedia Untuk Steam, iOS & Android Bermula 16 Ogos 2019!

Hello hello gais! So, eRing nak bagitahu berita best untuk semua kaki gamer! Ha, kalau korang nak tahu permainan platform 2D , EMMA : Lost In Memories bakal tersedia untuk Steam, iOS & Android tidak lama lagi – bermula 16 Ogos 2019! Wah tak sabarnya!

EMMA : Lost In Memories adalah sebuah permainan yang menawarkan pengalaman unik dalam dunia yang pelik. Permainan ini mempunyai lebih 140 peringkat dan dua mod permainan. Come on gais, tunggu apa lagi? Sebarkan berita best ni! Kekal bersama eRing untuk lebih info menarik!


[TERTIRIS] : Redmi Note 8 Pro Bakal Hadir Dengan Rekaan Takuk Kecil & Kotak Pembungkus Kini Diperlihatkan

Pembukaan minggu ini nampaknya kita dipenuhi dengan berita mengenai pendatang baru Redmi iaitu siri Redmi Note 8. Redmi bakal memperkenalkan dua versi di bawah model ini – Redmi 8 dan Redmi 8 Pro.

Kebocoran terkini mendedahkan Redmi Note 8 Pro bakal membawakan rekaan takuk kecil sebesar titisan air pada paparan hadapan – ketirisan maklumat ini diperoleh menerusi sebuah video promosi yang kini tersebar. Video promosi tersebut sebenarnya bagi membuktikan ketahanan binaan kaca pada peranti – namun kita dapat lihat secara langsung bagaimana paparan hadapan Redmi Note 8 Pro di penghujung video.

Dalam pada itu, pengurus besar Redmi iaitu Lu Weibing juga telah berkongsi kotak pembungkus Redmi Note 8 Pro. Memetik imej dikongsi, ianya dihiasi dengan warna kecerunan – terdapat sedikit warna seakan-akan ungu pada bahagian bawah kotak. Pada kotak tersebut juga terdapat tulisan memperlihatkan model tersebut – Redmi Note 8 Pro yang ditulis secara menegak.

[SUMBER]


Huawei Nova 4 Bakal ‘Tampil’ Pada 17 Disember Ini

Sebelum ini heboh dalam media sosial berita mengenai Huawei dikatakan bakal membawa pewaris baharu dalam siri ‘Nova’ yang dikenali sebagai Huawei Nova 4 – peranti pertama Huawei yang menyokong paparan Infinity-O.

Kali ini, Huawei sekali lagi menghangatkan keadaan apabila mendedahkan bahawa Nova 4 bakal dilancarkan secara rasminya pada bulan ini (Disember). Memetik poster acah yang tersebar meluas di media sosial, Huawei dikatakan bakal memperkenalkan telefon pintar tersebut pada 17 Disember kelak.

Menurut sumber, Nova 4 bakal hadir dengan rekaan telefon pintar bersama luban kecil di sudut atas kiri pada paparan skrin yang menempatkan kamera hadapan. Ianya juga dijangka dikuasakan oleh pemproses Kirin 980.

Untuk maklumat yang lebih terperinci, sama-sama kita tunggu pelancaran rasmi kelak!

[SUMBER], [SUMBER 1]

_____________________________________________________________

Artikel berkaitan:


Shopee Buka Pra-Tempah ASUS ROG Phone Bermula 16 Oktober Sempena ‘ASUS Super Brand Day’

Teka-teki mengenai harga peranti gaming keluaran ASUS, ROG Phone bakal terjawab apabila ASUS Malaysia telah mengumumkan ketersediaan pra-tempah telefon pintar ini untuk pasaran tempatan.

Bersempena dengan kempen ‘ASUS Super Brand Day’ yang akan bermula 16 Oktober 2018, pengguna boleh menikmati diskaun sehingga 50% untuk produk keluaran ASUS. Lebih menariknya, pra-tempah ASUS ROG Phone di Shopee dengan bayaran deposit sebanyak RM999 juga akan turut dibuka.

Malah setiap pra-tempah yang dibuat, pengguna akan turut berpeluang untuk menerima hadiah misteri berdasarkan cabutan bertuah. Menurut khabar angin yang diterima, ASUS ROG Phone berkemungkinan besar akan dijual pada harga RM3,499 untuk varian 128GB, manakala varian 512GB pula dijangka berharga RM3,999.

Bagi yang berminat untuk memiliki ASUS ROG Phone yang akan dilancarkan pada 22 Oktober nanti, jangan ketinggalan untuk membuat pra-tempah esok secara eksklusif di Shopee.


Honor Dan Gameloft Lancarkan “Modern Combat Versus honor International Series”

Honor hari ini mengumumkan kerjasama dengan Gameloft menganjurkan pertandingan e-Sukan yang dinamakan “Modern Combat Versus honor International Series”. Honor View 10 dengan kuasa AI (kecerdasan buatan) dipilih sebagai ikon pertandingan disebabkan keupayaannya yang baik dari segi permainan.

Bermula dari 11 Februari 2018, acara eksklusif ini akan menampilkan pasukan dari Perancis, Jerman, Itali, Sepanyol, India, dan Malaysia. Pasukan-pasukan ini akan berentap di dalam siri permainan popular, Modern Combat Versus untuk merebut hadiah utama bernilai €10,000 (kira-kira RM48,526) dan sebuah Honor View 10 setiap seorang.

Honor View 10 merupakan sebuah telefon pintar serba canggih yang dilengkapi cip Kirin 970 dan NPU (Neural-Network Processing Unit). Ia direka khusus untuk memberikan kepantasan semasa bermain permainan mudah alih, malah paparan FullView Display dan bateri berkapasiti besar mampu mengawal suhu peranti pada tahap rendah untuk prestasi yang optimum.

Sebelum ini honor pernah berkolaberasi dengan pencipta permainan popular antaranya Asphalt 8 : Airbone, Mobile Legends, dan Final Fantasy. Jadi jika anda seorang pemain tegar, honor View 10 adalah pilihan peranti yang tepat.


5 Fungsi Yang Perlu Diperhatikan Sebelum Membeli Komputer Riba Untuk Kegunaan Jangka Masa Yang Lama!!

Semasa membeli komputer riba, apakah fungsi yang korang perlu memerhatikan? Penampilan yang cantik dan ringan itu memanglah penting, tetapi fungsi perkakasan dalaman membolehkan korang menggunakannya dengan lancar! 5 fungsi perkakasan utama berikut adalah perkara yang korang mesti perhatikan semasa membeli komputer riba!

Terdapat dua jenama pemproses komputer dalam pasaran, iaitu Intel dan AMD. Secara amnya, pemproses Intel lebih biasa. Pemproses Intel terdapat beberapa versi, iaitu 3, 5, 7 dan 9. Sekiranya korang hanya menggunakannya untuk kerja am, korang boleh pilih mana-mana sahaja. Walaubagaimanapun, jika korang peminat permainan atau penyunting video, korang boleh mempertimbangkan versi 7 atau lebih. Terdapat sekumpulan nombor selepas nombor pemproses, dan bilangan pemproses itu  semakin besar menunjukkan pemproses itu semakin baru.

Memori semakin besar, kelajuan pemprosesan semakin baik. Memori komputer sekarang di pasaran ialah 4GB, 6GB, 8GB, 16GB dan lain-lain. Jika korang menggunakannya untuk menguruskan dokumen biasa, korang boleh memilih RAM 8GB, tetapi jika korang sering menggunakan perisian reka bentuk, perisian penyuntingan video atau permainan video, korang boleh memilih 16 GB.

Kad grafik secara amnya akan mempengaruhi kelancaran bingkai dan rasa pengalaman permainan, jadi memilih kad grafik yang betul adalah sangat penting. Kad grafik di pasaran dapat dibahagikan kepada grafik teras (Bersepadu) dan grafik diskrit (Dedicated). Pemain dan pereka permainan mengesyorkan memilih kad grafik diskrit.

Cakera keras juga boleh dibahagikan kepada dua jenis, iaitu cakera keras pepejal SSD dan cakera keras mekanikal HDD. Kelajuan pemprosesan SSD agak cepat, tetapi ruangnya kecil dan jangka hayatnya agak pendek. Kelebihan HDD ialah ia mempunyai ruang yang besar dan jangka hayatnya agak panjang, tetapi kelajuan membaca dan menulis lebih perlahan daripada SSD. Kapasiti cakera keras komputer adalah 250GB, 500GB, 1TB dan lain-lain. Kapasiti cakera padat semakin besar, fail dan data yang dapat disimpan semakin banyak.

Resolusi skrin sangat penting. Pada masa ini, skrin yang paling biasa ialah 1080p, iaitu Full HD. Sekiranya korang ingin mempunyai skrin yang lebih berkualiti tinggi, korang juga boleh mempertimbangkan skrin 2K atau 4K.

Jika korang rasa artikel ini berguna, kongsikanlah dengan rakan-rakan korang!

Sumber: winrayland


Harga Siri Black Shark 3 Terdedah? Bermula Dari RM2799!!

Peranti gaming popular iaitu siri Black Shark 3 bakal dilancarkan pada 30 April ini dan sesuatu yang mengejutkan bahawa terdapat penjual telah memulakan pratempahan dan harga peranti ini bermula dari RM2799.

Black Shark 3 dikhabarkan bakal tampil dengan skrin 6.67″ OLED dan disertakan dengan kadar segar semula 90Hz. Ia turut dikuasakan oleh cip pemproses yang sangat berkuasa iaitu Snapdragon 865.

Tampil dengan 64MP + 13MP + 5MP bagi kamera belakang dan dan 20MP bagi kamera hadapan. Kapasiti bateri juga tidak mengecewakan apabila ia disertakan dengan 4720mAh dan dipadankan dengan pengecasan pantas 65W.

Bagi Black Shark 3 Pro pula, ia dihadirkan dengan skrin yang sangat besar iaitu 7.1″ QHD+ OLED dan tampil dengan kadar segar semula 90Hz. Ia turut dikuasakan oleh Snapdragon 865 dan dipadankan dengan memori sehingga 12GB RAM LPDDR5 dan storan sebesar 256GB UFS 3.0.

Bateri juga sangat besar apabila ia dihadirkan dengan 5000mAh dan disertakan dengan pengecasan pantas 65W.

Berikut adalah harga bagi siri Black Shark 2:

Black Shark 3

Black Shark 3 Pro


Sony Menarik Balik Kemas Kini Nougat Untuk Xperia Z5?!

Sony Mobile tiba-tiba menarik balik kemas kini Android 7.0 Nougat untuk model Sony Xperia Z5. Kemas kini dengan nombor binaan 32.3.A.0.372 telah pun dilancarkan awal minggu ini, tetapi fail tersebut nampaknya telah ditarik balik oleh pihak Sony.

Menurut Sony, kemas kini tersebut ditarik balik kerana terdapat laporan dari beberapa pengguna bahawa terdapat masalah berkaitan audio apabila mereka memasang kemas kini terbaru itu. Jadi Sony bertindak menarik balik kemas kini tersebut buat sementara waktu bagi menyelesaikan masalah itu.

Apa-apa kemas kini kita akan beritahu secepat mungkin, bersabar ya~


Siapa Borong Qualcomm Snapdragon 835 Sampai Pengeluar Lain Tak Dapat Beli?!

Cip pemproses boleh diibaratkan sebagai otak kepada sesebuah peranti pintar. Oleh sebab itulah pengeluar smartphone berluma-lumba memasukkan cip pemproses terbaik yang ditawarkan di dalam pasaran untuk barisan peranti flagship mereka.

Jika anda mengikuti dengan rapat berita Qualcomm, sudah tentu tahu bahawa ianya pengeluar cip pemproses yang cukup popular dan menjadi pilihan banyak jenama. Mereka telah pun mengumumkan cip Snapdragon 835 sebagai cip berkelas flagship terbaru mereka. Tidak lama dahulu kami ada melaporkan bahawa antara model smartphone yang dijangkakan akan menggunakan cip tersebut adalah LG G6 dan juga Samsung Galaxy S8.

Nampaknya apa yang kami laporkan tidak akan menjadi kenyataan, kerana Samsung dilaporkan sudah pun memborong cip pemproses Snapdragon 835. Buat fasa awal pengeluaran cip ini, ia hanya boleh didapati pada Samsung Galaxy S8 sahaja. Pengeluar lain perlu menunggu fasa pengeluaran Snapdragon 835 yang seterusnya bagi melengkapkan cip ini di dalam peranti mereka.


LG Sudah Mula Meggerakkan Kemas Kini Android Nougat Untuk LG G5

Pemilik LG G5 di Malaysia sudah boleh mula rajin menjenguk menu kemas kini smartphone mereka. LG telah pun melancarkan kemas kini Android Nougat untuk peranti LG G5 bagi pengguna di Korea Selatan.

Menurut LG, pengguna di negara Asia lain dan Amerika perlu menunggu sedikit masa lagi bagi mendapatkan kemas kini. Buat masa kini hanya model LG V20 sahaja yang secara global dilengkapi dengan Android Nougat.

Tak perlulah anda selalu check menu kemas kini, check sahaja website eRing, atau lebih baik follow kami di Facebook untuk mendapatkan informasi terkini berkenaan kemas kini tersebut dan juga berita-berita teknologi semasa.


Harga Terbaru Peranti MAC

Sekarang adalah masa yang sesuai bagi mereka yang ingin mendapatkan komputer MAC dari stor Apple. Ini kerana Apple Malaysia telah mengemas kini harga terbaru yang memperlihatkan penurunan harga bagi model-model yang terlibat seperti MacBook Air, MacBook Pro, Mac Pro dan lain-lain.

Kemas kini harga terbaru memperlihatkan penurunan harga dari RM 200 sehinggalah RM 1,600 (bergantung kepada model peranti). Untuk rujukan anda, kami telah sediakan satu jadual harga terbaru peranti MAC.


FPT Corp dan Base.vn diperkasa untuk mempercepat transformasi digital bagi 800,000 perusahaan Vietnam

HO CHI MINH CITY, Vietnam, 7 Mei 2021 /PRNewswire/ — FPT – syarikat teknologi terkemuka Vietnam telah mengumumkan secara rasmi pelaburan strategik di Base Enterprise – syarikat teknologi yang memiliki platform tadbir urus korporat paling popular di Vietnam (Base.vn), di mana FPT akan memiliki saham majoriti. Kerjasama ini akan memperkukuhkan kedua-dua belah pihak untuk mempromosi ekosistem transformasi digital komprehensif untuk 800,000 perusahaan tempatan.

FPT Corp memperoleh Base.vn

Pham Kim Hung – Pengasas & Ketua Pegawai Eksekutif Base.vn berkata: “Base.vn telah menyelesaikan 3 isu besar perniagaan termasuk pengurusan peningkatan produktiviti, ketelusan maklumat, pengurusan dan pembangunan sumber manusia. Kami bercadang untuk membangunkan penyelesaian utama yang lain seperti pengurusan kewangan, pengurusan pelanggan dan pembangunan perniagaan di satu platform bersatu.. Kerjasama dengan FPT, syarikat teknologi terkemuka yang mempunyai banyak pengalaman mendalam dan sumber manusia, akan membantu Base dalam penjimatan jangkamasa sekurang-kurangnya 10 tahun untuk menjadi ekosistem transformasi digital yang komprehensif kepada perniagaan terkemuka di dunia.”

En. Truong Gia Binh, Pengerusi Lembaga Pengarah FPT Corporation

En. Truong Gia Binh – Pengerusi Lembaga Pengarah FPT Corporation berkata: “Satu persamaan yang kukuh di antara FPT dan Base.vn adalah aspirasi. Aspirasi untuk kemegahan Vietnam, aspirasi bahawa kami akan menjangkau seluruh dunia. Di sepanjang dua puluh tahun yang lalu, FPT tidak pernah berhenti mengukuhkan kedudukan dominan Vietnam di dalam peta digital global. Kini kami dapat membantu Base.vn menjejak pencapaian tahap baharu yang sebelum ini diimpikan oleh usahawan muda Vietnam seperti Hung (Pengasas & Ketua Pegawai Eksekutif Base.vn). Sejurus selepas acara ini, pemimpin-pemimpin FPT dan Base.vn akan bersidang untuk menjadikan aspirasi kami satu kenyataan.”

Platform Base.vn yang mudah berintegrasi dengan aplikasi transformasi digital FPT, dapat memberikan lebih daripada 100 aplikasi penukaran digital dengan segera di Base.vn sendiri. Produk Base.vn juga mewarisi teknologi teras terkini daripada FPT Corporation seperti FPT.AI, Rantaian Blok, Awan, dan tandatangan digital… untuk memberikan penyelesaian yang lebih berkesan. Dengan adanya rangkaian cawangan di 26 negara, FPT juga akan membantu Base bersaing dengan kompetitif di pasaran global.

Latar Belakang Base Enterprise:

Diasaskan dalam bulan Ogos 2016 dan dilancarkan secara rasmi dalam tahun 2017, Base.vn telah menjadi platform pengurusan perniagaan yang terkenal dan dipercayai oleh lebih daripada 5,000 pelanggan merentas pelbagai saiz dan sektor setelah lebih daripada 4 tahun pembangunan.

Pada bulan Disember 2020, Base.vn telah dianugerahkan hadiah pertama bagi kategori platform digital cemerlang dalam anugerah produk digital Make in Vietnam yang dianjurkan oleh Kementerian Maklumat dan Komunikasi. https://base.vn

Latar Belakang FPT Corp:

Ditubuhkan dalam tahun 1988, FPT adalah Kumpulan IT yang terbesar di Vietnam, beroperasi dalam tiga bidang teras perniagaan: Teknologi, Telekomunikasi dan Pendidikan. Setelah lebih daripada 30 tahun pembangunan, FPT kini beroperasi di 26 negara di seluruh dunia.

FPT menegaskan kedudukan dan peranannya sebagai perintis dalam transformasi digital serta usaha gigihnya di dalam sumbangan ke arah pembangunan ekonomi digital, masyarakat digital, dan negara digital. http://www.fpt.com.vn

Keywords: Computer Networks Computer/Electronics Internet Technology Telecommunications Licensing/marketing agreements

Source: PRNEWSWIRE


25MP Kamera Hadapan Disahkan Hadir Pada OPPO F9 Bersama AI Beauty 2.1

Kad jemputan dari OPPO Malaysia mengenai pelancaran rasmi OPPO F9 telah disahkan pada 16 Ogos (Khamis) ini. Sebelum pelancaran rasmi, sejumlah spesifikasi telah didedahkan seperti skrin paparan jenis titisan air, pengecasan pantas VOOC yang menawarkan penggunaan selama 2 jam bagi 5 minit pengecasan, serta penawaran 16MP + 2MP kamera utama pada rekaan warna cerun.

Terkini, satu lagi spesifikasi yang diketengahkan oleh OPPO F9 turut didedahkan! Kamera hadapan 25MP dengan sokongan ciri AI Beauty 2.1 menjadikan F9 sebuah peranti pintar pertama yang hadir dengan ciri berkuasa ini dalam arena swafoto.

Teknologi AI Beauty 2.1 membolehkan anda melihat dahulu kesan kecantikan pada gambar swafoto anda sebelum mengambil gambar. Tambahan lagi HDR juga membantu dalam menawarkan pencahayaan yang lebih baik pada hasil penggambaran.

Bagi maklumat lanjut lagi, kita tunggu pelancaran rasmi pada 16 Ogos ini.


10 Tips Paling Best Pada Peranti HUAWEI!!! Anda Wajib Cuba!!!

HUAWEI ini kalau korang semua nak tau memang sebuah peranti yang sangat kreatif dan inovatif terutamanya dalam memudahkan penggunaan peranti oleh pengguna. Macam-macam sebenarnya yang kite boleh buat. Jom kita tengok 10 tips paling best peranti HUAWEI ini!!

Pastinya agak remeh untuk kita membuka telefon dahulu sebelum merakam gambar kan. Ambil masa juga tu. Kalau gambar yang ingin dirakam dengan segera pastinya terlepas jika anda terkebil-kebil mahu membuka kamera telefon. Justeru HUAWEI memudahkan kerja merakam gambar anda, hanya perlu tekan butang suara (volume down) dua kali dan terus buka aplikasi kamera dan gambar dirakam. Kan senang!!!

Kadang-kadang nak cari kontak yang penuh beratus-ratus nama, remeh laa. Tapi dengan HUAWEI anda tidak perlu risau. Hanya perlu tekan butang suara (volume down), kemudian sebut nama yang ingin dihubungi. Peranti akan mengesan nama yang disebut dan membuat panggilan secara automatik.

Kadangkala kita akan menggunakan 2 aplikasi dalam 1 masa, jadi agak sukar jika hanya 1 paparan aplikasi boleh dilaksanakan dalam 1 masa. Tapi dengan HUAWEI, anda boleh membuka dua aplikasi serentak.

Caranya mudah sahaja, swipe secara melintang dan paparan terus dibahagi kepada atas dan bawah. Anda boleh tetapkan saiz skrin dengan hanya menarik ke atas atau ke bawah.

Ada cara yang lebih mudah lagi, hanya menekan simbol petak di bahagian bawah dalam 3 saat. Tadaaa…

Screen shot kalau ikut cara tradisional, perlu tekan serentak butang kuasa dan suara. Agak susah juga. Sekarang tak perlu, hanya mengetuk skrin sebanyak 2 kali menggunakan knuckle (buku jari) dan terus boleh screen shot.

Berikut adalah cara tetapan:

Kalau nak screen shot paparan yang panjang, mudah juga hanya ketuk (knuckle) sekali dan lukis huruf S di skrin. Secara automatik long screen shot akan dilaksanakan.

Anda juga boleh screen shot pada bahagian tertentu, hanya perlu ketuk skrin dan membuat bulatan pada ruangan tertentu, dengan pantas bahagian tersebut selesai di screen shot.

Terlalu banyak aplikasi dalam peranti? Malas untuk scroll dan mencari? Sekarang ada cara yang lebih pantas dan mudah untuk membuka aplikasi dalam sekelip mata.

Jadi hanya perlu melukis huruf yang ditetapkan sebelum dan secara automatik aplikasi tersebut akan terbuka. Begitu juga dengan aplikasi-aplikasi yang lain.

Anda tidak perlu lagi memuat turun aplikasi untuk screen recording. Apa yang perlu dilakukan? Hanya mengetuk skrin dua kali menggunakan dua jari, ia secara automatik akan melakukan screen recording. Ketuk dua kali lagi untuk menamatkan rakaman, mudah sahaja kan.

Anda pastinya pernah mengalami masalah sambungan WiFi ketika berada di kedai makan atau di mana-mana sahaja. Dengan adanya Wi-Fi+, anda dapat menukar WiFi atau mobile data secara automatik bergantung kepada internet mana yang lebih laju. Jadi anda tidak akan ada masalah ketika bermain game seperti mobile legend dan PUBG.

Anda juga boleh menyambung WiFi secara automatik apabila anda berada dalam kawasan yang berhampiran dengan WiFi yang pernah disambung sebelum ini. Anda juga boleh menilai kualiti rangkaian menerusi Wi-Fi+ ini. Ia sekaligus dapat menjimatkan bateri anda.

Cara melakukan tetapan mudah sahaja:

1 lagi ciri unik yang ada pada peranti ini ialah anda boleh mengenal pasti identiti sesuatu objek tersebut dalam menggunakan peranti ini. Anda hanya perlu menggunakan kamera dan halakan pada objek yang anda ingin tahu. Ia akan memberitahu apakah objek berkenaan.

Anda juga boleh mengetahui kalori yang terkandung dalam makanan tersebut. Dengan menghalakan kamera pada makanan tersebut. Kemudian ia akan memberitahu jumlah kalori yang terdapat dalam makanan tersebut.

Cara menggunakannya adalah mudah. Anda hanya perlu swipe down pada skrin kemudian pilih di bahagian atas sebelah kanan.

Anda juga boleh membuka kamera dan pilih simbol yang sama pada bahagian atas sebelah kiri.

Beberapa fungsi lain turut disertakan seperti shopping, translate dan QR code.

Bagi yang ingin menjaga privasi dan tidak suka orang lain melihat gambar anda, jangan bimbang kerana ciri Hide Album ini sedia membantu.

Anda juga kini tidak perlu menekan butang lagi untuk merakam gambar. Hanya perlu senyum dan gambar anda akan dirakam sendiri.

Jadi apa tunggu lagi!!! Dengan pelbagai fungsi yang inovatif ini pastinya membuatkan hidup anda akan jadi lebih mudah. Serius terbaik!!!

Baca juga:


Flash Plus 2 Dengan RAM 3GB, Kini Boleh Didapati Di Lazada

Pelancaran rasmi siri Flash Plus 2 terbaru pada 24 Mei yang lalu telah memperlihatkan ketampilan kerangka logam premium yang menawarkan kombinasi ‘perkakasan’ dan juga ‘perisian’ yang terbaik.

Kini, Flash Plus 2 dengan memori RAM 3GB dan memori dalaman 32GB akhirnya akan dijual secara eksklusif di Lazada Malaysia dengan harga RM729 bermula 28 Jun 2016 ini.

Untuk RAM 2GB dengan memori dalaman sebesar 16GB, ia dijual dengan harga RM599.


VoltDB Mengumumkan Program Rakan Saluran Global

Program Baharu Yang Akan Membantu OEM, Penjual Semula dengan Nilai Tambah, Rakan Teknologi Dan Integrasi Sistem Dalam Perindustrian Berkaitan Internet, Perkhidmatan Kewangan dan Syarikat Telekomunikasi

BEDFORD, Mass., 18 November 2020 /PRNewswire/ — VoltDB, sebuah platform data yang terkemuka untuk keputusan masa nyata, telah mengumumkan pada hari ini sebuah program rakan saluran global yang baharu bagi OEM, penjual semula dengan nilai tambah (VAR), rakan teknologi dan integrasi sistem (SI).

Program ini akan membolehkan rakan-rakan kongsi menggunakan platform data VoltDB yang terbaik untuk memanfaatkan sepenuhnya kecanggihan analisis data pantas dan membawa transformasi digital mereka ke tahap yang seterusnya.

VoltDB menawarkan platform data yang terbukti stabil, kebolehan skala dengan keupayaan yang sangat bertepatan untuk syarikat telekomunikasi, perkhidmatan kewangan dan perindustrian berkaitan internet di mana pemprosesan tepi dan perkembangan pesat teknologi yang lainnya membuatkan ia mustahil untuk bertahan jika hanya menggunakan infrastruktur legasi sahaja.

“Kami telah menyaksikan perubahan yang ketara di dalam lanskap pengurusan data masa nyata selama lebih daripada 18 bulan ini.”, kata David Flower, Ketua Pegawai Eksekutif VoltDB. “Semakin banyak organisasi menyedari perlunya aplikasi yang berupaya membuat keputusan dan bertindak balas terhadap peristiwa sewaktu ia berlaku. Program rakan kami yang baharu ini direka khusus untuk membantu syarikat-syarikat memanfaatkan peluang ini dan membezakan mereka dengan penggunaan teknologi yang telah terbukti memberikan kelebihan daya saing yang besar.”

Program ini menawarkan:

VoltDB telah bekerjasama dengan rakan kongsi di seluruh dunia dan memahami keperluan tertentu mereka dalam reka bentuk seni bina, pra-pengeluaran dan sokongan amalan terbaik, model pelesenan kebolehan skala, kerjasama tawaran dan insiden kritikal.

“Rakan kongsi kami menggunakan VoltDB dalam beberapa teknologi yang paling maju dapat dibayangkan dan memacu hasil yang mengubah keadaan,” kata Michael Holcroft, Pengarah Saluran Global dan Kejayaan Pelanggan di VoltDB. “Kami teruja untuk menjadi sebahagian daripada perjalanan itu dengan memastikan mereka berkebolehan dan disokong sepenuhnya dalam setiap langkah mereka.”

Untuk mendapatkan pemahaman yang lebih baik tentang bagaimana perkongsian dengan VoltDB dapat membantu anda dalam memberikan penyelesaian yang paling terkini kepada pelanggan anda, sila lawati laman web.

TENTANG VOLTDB

VoltDB membolehkan organisasi global berkembang daripada analisis data besar kepada keputusan data yang cepat dan memperoleh keputusan segera daripada peristiwa anomali yang didapati di pelbagai aliran data pantas. Platform ini memberikan keputusan yang tepat, dibuat dalam tempoh kurang daripada 10 milisaat, yang mempengaruhi pengewangan secara langsung, mencegah penipuan digital dan inisiatif transformasi digital yang canggih. Untuk mengetahui dengan lebih lanjut, sila lawati VoltDB dan ikuti kami di LinkedIn.

Logo – https://ering.com.my/wp-content/uploads/2020/11/voltdb-mengumumkan-program-rakan-saluran-global.jpg

Keywords: Computer Software Computer/Electronics New products/services Data Analytics

Source: PRNEWSWIRE


Ramalan Peranti Hebat Yang Bakal “Menggoncang” Pentas MWC 2019

Pameran mudah alih terbesar dunia, Mobile World Congress (MWC 2019) bakal membuka tirai tidak lama lagi. Pameran teknologi tahunan terbesar ini akan berlangsung di Barcelona bermula 25 hingga 28 Februari 2019.

Kami menjangkakan pameran kali ini bakal menyajikan pelbagai inovasi baru yang pastinya mengubah norma dunia telefon pintar. Termasuklah kemunculan peranti dengan sokongan rangkaian 5G, paparan boleh lipat dan ketersediaan lebih banyak kamera.

Pada posting kali ini, kami kongsikan RAMALAN peranti hebat yang dijangka bakal menggegarkan pentas utama MWC pada tahun ini :

Ramai menjangkakan Samsung Galaxy S10 bakal diumumkan pada MWC 2019. Namun, ramalan itu meleset setelah Samsung mengesahkan ia bakal muncul pada 21 Februari ini dalam sebuah acara di San Francisco. Samsung turut memberi gambaran peranti boleh lipat mereka juga bakal muncul pada majlis yang sama.

Pun begitu, ia tidak bermakna Samsung bakal ‘berdiam diri’ pada persidangan MWC kali ini kerana ada kemungkinan besar syarikat gergasi ini bakal hadir dengan beberapa lagi peranti hebat lain pada acara tersebut.

________________________________________________________________________

Artikel Berkaitan :

HUAWEI telah pun mengesahkan bahawa bakal memperkenalkan peranti 5G pertama mereka pada persidangan MWC pada tahun ini. Syarikat tersebut turut mendedahkan peranti tersebut bakal hadir dengan rekaan paparan boleh lipat dan dilengkapi cip Kirin 980 bersama modem 5G ciptaan mereka iaitu Balong 5000.

Butiran lengkap mengenainya masih belum diperoleh buat masa ini. Namun, ketirisan maklumat sebelum ini mengatakan peranti tersebut mungkin mempunyai paparan bersaiz 8 inci dalam mod tablet dan 5 inci apabila dilipat sebagai telefon biasa.

Artikel Berkaitan :

Maklumat mengenai Nokia 9 PureView telah pun membanjiri media sosial sejak tahun lalu. Menarik mengenainya adalah ketersediaan lima kamera pada panel belakang. Baru-baru ini HMD Global telah mengeluarkan poster acah untuk acara mereka di MWC 2019 – imej memperlihatkan sekilas pandang seumpama rekaan peranti tersebut. Jika ianya benar, HMD Global DIRAMAL memperlihatkan model itu pada persidangan itu kelak!

Artikel Berkaitan :

Sony sering kali muncul dengan lebih daripada satu peranti pada acara MWC dan syarikat tersebut DIRAMALKAN bakal membawa Sony Xperia XZ4 pada acara kali ini. Ketirisan maklumat sebelum ini mendedahkan Sony Xperia XZ4 mempunyai nisbah aspek 21:9 bersama bezel yang nipis dan menggunakan cip Snapdragon 855 yang terbaru.

Artikel Berkaitan :

Xiaomi dikhabarkan bakal memperkenalkan peranti pintar dengan sokongan 5G pada acara MWC tahun ini. Selain itu, syarikat ini juga dikatakan bakal muncul dengan beberapa lagi peranti hebat lain namun masih berteka-teki mengenainya.

Artikel Berkaitan :

Ketirisan maklumat mengenai OPPO F11 Pro kerap kali muncul di media sosial. Video dan poster acah juga kelihatan begitu menonjol. Sehubungan itu, OPPO DIRAMALKAN berkemungkinan muncul dengan model tersebut pada acara ini. Tapi bagaimanapun ia hanya RAMALAN.

OPPO F11 Pro bakal dilengkapi kamera 48MP – mengutamakan keupayaan gambar dalam pencahayaan rendah – dijangka dilengkapi mod malam yang menyokong teknologi AI.

Artikel Berkaitan :

Sebuah lagi peranti yang kami jangkakan bakal menggoncang pentas MWC pada tahun ini adalah Energizer Power Max P18K Pop. Menarik mengenainya, ia dilengkapi  bateri sebesar 18,000mAh yang dikatakan boleh bertahan sehingga 50 hari dengan sekali caj! Pada masa sama, pihak Energizer juga dikhabarkan bakal muncul dengan beberapa lagi peranti lain pada acara ini.

Artikel Berkaitan :

Untuk makluman, banyak lagi syarikat lain yang turut menyertai dan memperlihatkan peranti dengan inovasi terkini. Namun, senarai berikut adalah antara RAMALAN kami untuk peranti yang bakal menonjol. Apa lagi yang anda harapkan pada acara MWC kali ini? Kongsikan dengan kami!


Apple AirPods Akhirnya Mula Dijual, Dengan Penghantaran Mengambil Masa Dua Minggu

Ketiadaan audio jack pada iPhone 7 sudah dikomentasikan cukup banyak dan langkah berani Apple menerima pelbagai reaksi dari pengguna, ada yang tidak gembira dan ada juga yang sudah bersedia untuk menerima revolusi tersebut. Apple juga menjanjikan sebuah peranti audio yang hebat bagi menarik pengguna menggunakan iPhone 7, tetapi pada harga yang sangat-sangat tinggi.

Harga AirPods sudah diumumkan sedikit masa yang lalu, namun pelancarannya ditangguhkan kerana Apple memerlukan sedikit masa sebelum menjualnya kepada pengguna. Kini Apple AirPods sudah sedia dijual dan ia ditawarkan secara serta merta kepada semua pengguna di seluruh dunia. Pengguna di Malaysia boleh mendapatkan Apple AirPods pada harga RM849 dari stor atas talian Apple. Tempoh penghantaran AirPods dijangka akan mengambil masa dua minggu dari tarikh pembelian.


Berita Baik Untuk Peminat Permainan Pokemon

Syarikat Pokemon telah mengumumkan permainan Detective Pikachu : Birth of a Duo untuk konsol Nintendo 3Ds dan ianya akan menemui peminat di Jepun pada 3 Februari 2016. Permainan berkonsepkan pengembaraan sinematik itu mengambil tempat di sebuah bandar bernama Rhyme City. Di dalam bandar tersebut, manusia dan Pokemon hidup bersama dan pada satu hari ia didatangi seorang kanak-kanak bernama Tim. Beliau mempunyai misi dan tugasan yang harus dilakukan dan di bandar tersebutlah beliau berjumpa dengan Detective Pikachu. Bermula dari situlah pengembaraan Tim dan Detective Pikachu bermula.

Untuk fasa pertama, permainan tersebut akan dijual di Jepun pada harga 1,500 yen (RM 54), pelancaran permainan secara global akan menyusul selepas itu.


Satu lagi aplikasi yang ditawarkan dalam kategori Kewangan adalah BP – Budget Planner & Savings Calculator untuk dimuat turun secara percuma oleh pengguna iOS. Menariknya aplikasi ini, selain boleh menyimpan pelbagai perbelanjaan yang diperlukan pada setiap bulanan, pengguna juga boleh menetapkan berapa jumlah wang yang perlu untuk berbelanja pada bulan tersebut. Untuk kemudahan anda mengatur perbelanjaan, ianya telah diasingkan kepada kategori iaitu pinjaman, rumah, kereta, pengangkutan dan pelbagai lagi.

Bukan itu sahaja, hadir dengan paparan antaramuka yang simple dan mudah difahami, BP – Budget Planner & Savings Calculator turut dilengkapi dengan kata laluan bagi menjaga privasi anda.

Muat Turun


Shanghai Electric Kuasakan Operasi Percubaan untuk Trem Berpandu-Rel Digital Pertama China Dilengkapi dengan Sistem iDRT

SHANGHAI, 2 Februari 2021 /PRNewswire/ — Operasi percubaan dimulakan secara rasmi untuk Laluan Demonstrasi T1 Zon Perdagangan Bebas Rintis Shanghai di Kawasan Baharu Lin-gang. Sebagai salah sebuah syarikat yang terlibat dalam pembinaan Laluan Demonstrasi T1, Shanghai Electric Automation Group, ahli Shanghai Electric Group Company Limited, membangunkan sistem pengangkutan rel-digital pintar (“iDRT”) pertama China untuk trem berwayar-getah berpandu-rel digital (“DRT”) yang digunakan di laluan tersebut. Shanghai Electric membekalkan trek digital, sistem pengurusan operasi, sistem komunikasi rangkaian, tulang belakang komunikasi, sistem platform pintar dan pusat kawalan untuk laluan demonstrasi tersebut; selain mengurus pembekalan, pemasangan dan perkhidmatan lain yang berkaitan dengan sistem elektromekanikal.

Laluan Demonstrasi T1 mencakupi sembilan stesen merentas panjang keseluruhan sejauh 21.7 kilometer dan dijangka beroperasi sepenuhnya untuk orang awam menjelang Jun tahun ini. Kenderaan berkenaan merupakan kenderaan pertama di China yang mengguna pakai sistem DRT, teknologi utama di dunia yang menggunakan sensor pada trem bagi mengumpul maklumat daripada penanda magnet di atas permukaan jalan raya, membimbing kedudukan kenderaan pada masa sebenar dan mengawal arah tayar getah ketika kenderaan bergerak. Melalui langkah ke hadapan yang penting menuju pengangkutan mesra alam di Kawasan Baharu Lin-gang, Laluan Demonstrasi T1 akan memulakan operasi dengan kuasa elektrik tulen sementara stesen pengisian bahan bakar hidrogen dibina, dengan rancangan untuk beralih sepenuhnya kepada kuasa hidrogen sebaik sahaja boleh digunakan.

Laluan demonstrasi tersebut menggunakan teknologi navigasi paku magnet dan sensor bawah kenderaan yang utama di dunia, yang mempunyai tempoh pembinaan yang singkat dan kurang penempatan permukaan jalan raya dan dalam masa yang sama turut memberi penjimatan tenaga dan pengurangan emisi yang ketara. DRT hanya memerlukan separuh pelaburan pembinaan untuk trem tradisional, bagi memenuhi cita-cita Kawasan Baharu Lin-gang untuk mewujudkan ekosistem pengangkutan yang mesra alam, pintar dan ekstensif.

Aspek utama bagi Laluan Demonstrasi T1 ialah sistem transit rel-digital kapasiti-sederhana yang baharu, ringan dan pintar yang menggunakan penanda magnet sebagai trek trem maya, memanfaatkan trem tayar getah berpandu-rel digital berautonomi sebagai kenderaan dan menerima pakai kawalan kaedah operasi trem moden. Kawalan operasi dan sistem pengurusan mempunyai fungsi penjejakan automatik, operasi bantuan dan keselamatan sebagai ciri-ciri utamanya, dikuasakan oleh teknologi penentududukan sensor berketepatan tinggi, teknologi kawalan terpusat dan teknologi pengurusan pengangkutan pintar.

Hasilnya, iDRT dapat mengawal operasi trem sepanjang trek digital dengan kejituan yang utama di dunia dan memandu secara berautonomi di bawah keadaan hak laluan bebas. Kenderaan tersebut berupaya untuk menyesuaikan kelajuannya, mengelakkan halangan dan menjalankan operasi lain bagi menjamin keselamatan tanpa mengira cuaca. Sementara itu, pemandu menerima maklumat komprehensif berhubung kelajuan sasaran, hentian dan lencongan trek. Dengan kombinasi antara operasi berkos rendah dan fleksibel, sistem transit perintis ini boleh dikendalikan menggunakan jalan raya sedia ada di bandar-bandar – tanpa perlu bersusah payah untuk membina landasan tetap dan seterusnya menjadikannya pilihan ideal untuk pengangkutan bandar.

Susulan pembangunan dan pengujian ekstensif, iDRT kini telahpun memasuki peringkat promosi dan demonstrasi aplikasi. Laluan Demonstrasi T1 ialah platform berharga untuk mendemonstrasikan aplikasi komersial sistem iDRT sekali gus memudahkan kemas kini berulang bagi teknologi dan produk sedia ada sepanjang proses tersebut. Ujian-ujian ini akan meletakkan persediaan asas untuk promosi sistem pada masa akan datang dalam pasaran domestik dan antarabangsa.

Aplikasi komersial DRT yang dilengkapi dengan iDRT di Kawasan Baharu Lin-gang akan memajukan lagi penyelidikan dan pembangunan standard trem digital Shanghai. Dalam masa yang sama, pelancaran Laluan Demonstrasi T1 akan menggalakkan pembangunan terselaras dan penyelenggaraan pintar sistem iDRT selain penerimaan sistem dalam laluan demonstrasi pandu kendiri yang lain.

Keywords: Computer Networks Computer/Electronics Electrical Utilities Telecommunications Transportation Trucking and Road Transportation Utilities New products/services

Source: PRNEWSWIRE


Samsung Beri Anda Hiburan Nyata Dengan Soundbar Sound+ Dan 4K Ultra HD Blu-ray Player

Samsung hari ini mengumumkan dua produk yang dibawa masuk ke pasaran Malaysia iaitu Soundbar Sound+ (HW-MS751) dan pemain Blu-ray 4K Ultra HD (UBD-M8500). Samsung juga berpendapat dua kelengkapan elektronik ini bakal melengkapkan pengalaman hiburan di rumah ke tahap yang lebih tinggi.

Ekosistem hiburan yang dibawakan oleh speaker Soundbar Sound+ dan pemain Blu-ray 4K Ultra HD semestinya memberikan elemen penting dalam setiap tontonan yang sinematik. Teknologi yang diguna pakai dalam Soundbar Sound+ memiliki 11 unit pembesar suara yang terdiri daripada tweeters dan woofers.

Sebagai tambahan, ia turut menyediakan ciri Height Channel Up-Mix iaitu teknologi yang membolehkan ada mendengar bunyi 3-dimensi di sekeliling. Kualiti suara pula menyokong format audio UHQ 32-bit yang mana bunyi seakan sama seperti di dalam studio rakaman. Enam woofers yang dimuatkan dilengkapi dengan ciri multi-speaker boleh diubah secara serentak menjadikan bunyi bass yang lebih mendalam.

Selain daripada itu, pemain Blu-ray 4K UHD pula akan memberikan anda kandungan gambar yang lebih terperinci, di samping menyokong fungsi paparan HDR. Alat ini juga dikatakan mampu memberikan warna jitu dan tepat dalam setiap rakaman video yang dimainkan.

Samsung Soundbar Sound+ dan Samsung 4K Blu-ray Ultra HD Player dijual dengan tanda harga RM3,499 dan RM1,799. Ianya telah mula dijual di semua kedai jenama Samsung dan pengedar sah seluruh negara bermula hari ini. Anda boleh layari Samsung Malaysia untuk mendapatkan maklumat yang lebih lanjut.


Memang Terbaik! vivo S1 Sokong Kamera Selfie 32MP

Sejak dua menjak ini, pendatang baru vivo iaitu vivo S1 sering kali menjadi satu topik utama dalam kalangan netizen di media sosial. Terbaru, vivo S1 dikatakan bakal dilengkapi dengan kamera selfie sebesar 32MP.

Dalam satu kenyataan hari ini, vivo mendedahkan vivo S1 bakal membawakan kamera hadapan sebesar 32MP bersama rekaan skrin takuk kecil sebesar titisan air. Kamera ini disertakan dengan teknologi AI dan AR Sticker.

Tambah vivo lagi, peranti ini juga dilengkapi ketersediaan tiga kamera utama dan fungsi pengimbas cap jari terbina pada paparan. Tiada maklumat lanjut yang dikongsi dan vivo masih berteka-teki mengenai ketersediaan peranti ini.

Sama-sama kita tunggu dan pastinya vivo mempunyai kejutan tersendiri buat peminat setianya. Untuk maklumat lanjut, layari vivo Malaysia dan kekal bersama eRing untuk lebih info lanjut.


Night Screen

Sekiranya anda sukar tidur malam atau tidak selesa menggunakan peranti di dalam gelap, anda mungkin terganggu oleh cahaya biru yang dipancarkan skrin peranti. Untuk cuba mengatasi masalah tersebut, muat turun aplikasi Night Screen. Aplikasi ini mempunyai dua mod, iaitu mod Default dan juga Overlay Status Bar. Perbezaan kedua-dua mod ini adalah mod Default tidak aktif pada bahagian status bar dan juga lockscreen, di mana Overlay Status Bar pula merangkumi semua antaramuka dan ianya memerlukan kebenaran sistem terlebih dahulu.

Untuk membenarkan Overlay Status Bar aktif, pergi ke Settings > Apps > (Ikon Gear) > Draw Over Other Apps > Night Screen dan aktifkan fungsi tersebut. Selepas diaktifkan, skrin peranti akan bertukar menjadi kejinggaan untuk menapis cahaya biru.

Muat Turun:


McDonald’s, Kini Tiada Lagi Tempahan Melalui Panggilan Telefon

McDonald’s merupakan salah satu jenama makanan segera yang terbesar di dunia. Di Malaysia, restoran McDonald’s boleh didapati di lokasi utama seluruh negara, di samping pengguna juga turut disediakan dengan pilihan membuat pembelian dan penghantaran terus ke rumah melalui McDelivery.

McDelivery sebelum ini ditawarkan dalam dua pilihan, sama ada pengguna boleh membuat panggilan telefon untuk tempahan, ataupun melalui laman web. Tetapi bermula daripada 1 Julai 2016 ini, McDelivery telah mengubah operasi mereka dan memfokuskan kepada perkhidmatan laman web sepenuhnya. Ini bermakna tiada lagi tempahan melalui panggilan telefon akan diterima, dan pengguna perlu membuat tempahan sama ada melalui laman web ataupun menerusi aplikasi mereka. Ia sekali gus mengurangkan kos operasi McDonald’s serta memudahkan pengguna melihat menu yang ingin ditempah.

Bagi yang sering membuat tempahan melalui McDelivery, anda boleh memuat turun aplikasi yang disediakan di iOS dan Android , ataupun mendaftarkan akaun pada laman web mereka bagi memudahkan urusan membuat tempahan selepas ini.


Golongan Milenia Terus Dorong Peningkatan Pesat Rumah Pintar di Asia Tenggara

HANGZHOU, China, 21 Jun 2021 /PRNewswire/ — Pemimpin-pemimpin dari seluruh rantau Asia Tenggara berhimpun untuk mengambil bahagian dalam siri Mesyuarat Akhbar IoT Global Tuya Smart pada hari Jumaat. Mereka membincangkan mengenai trend semasa, cabaran industri dan bagaimana industri ini akan dapat mencipta peluang untuk pertumbuhan pada masa depan. Asia Tenggara kekal menjadi salah satu rantau yang berkembang paling pantas dari segi penerimaan teknologi, dengan rumah pintar menyediakan peluang yang amat besar.

Para penggiat utama yang menghadiri mesyuarat tersebut termasuk wakil-wakil daripada jenama-jenama dan persatuan-persatuan terkemuka seperti Ace Hardware Indonesia, Cherry Mobile, Schneider Electric, SCT dan Singapore Manufacturing Federation. Wakil-wakil daripada Tuya termasuk Ross Luo, Pengurus Besar Rantau Asia Pasifik dan Charles Zhao, Pengarah BD Asia Tenggara APAC. Mereka membincangkan mengenai kuasa Platform Awan IoT Tuya dan bagaimana ia telah membantu menggiatkan industri ini.

Di samping itu, tatkala golongan milenia celik teknologi berkembang maju dalam kerjaya mereka, mula membeli rumah dan memulakan kehidupan berkeluarga, keinginan mereka terhadap produk rumah pintar yang inovatif tidak pernah puas. Bagaimana jenama-jenama dapat memenuhi kehendak mereka untuk memastikan keluarga mereka selamat? Bagaimana jenama-jenama boleh terus menggembirakan mereka dengan persekitaran prediktif dikawal suara yang dikuasakan oleh pencahayaan terhubung, sistem HVAC dan perkakasan? Paling penting, bagaimana jenama-jenama menyahut seruan ini tepat pada masanya—lebih cepat berbanding pesaing mereka?

“Rantau Asia Tenggara mempunyai peluang yang sangat besar untuk pertumbuhan dalam pasaran rumah pintar. Tuya Smart ialah peneraju yang memacu inovasi dalam segmen IoT, memberikannya peranan penting untuk membantu jenama-jenama membawa teknologi kepada orang ramai. Dengan moto kami ‘IoT Dipermudah’, kami percaya untuk membantu jenama-jenama mempercepatkan strategi menuju ke pasaran mereka, mengurangkan kos dan menyediakan peluang untuk pengembangan dan pengewangan kategori,” kata Ross Luo, Pengurus Besar Rantau Asia Pasifik daripada Tuya Smart.

Menambah kepada apa yang disebutkan oleh Charles Zhao, Pengarah BD Asia Tenggara di Tuya Smart berkata, “Dengan pertumbuhan golongan pengguna muda dan peningkatan kuasa beli, industri e-dagang Asia Tenggara dijangka akan terus menikmati dividen yang didorong oleh trend demografi ini. Terdapat banyak projek penting yang sedang dirancang untuk rantau ini dan kami berbangga untuk bekerjasama dengan pelbagai jenama dan persatuan di rantau ini agar dapat membantu mereka mendahului keluk.”

Semasa berlangsungnya acara tersebut, SMF akan menandatangani Memorandum Persefahaman (MOU) dengan Tuya Smart untuk mengukuhkan lagi kerjasama mereka dalam perniagaan pintar. “Dengan MOU ini, syarikat-ahli SMF dan komuniti pembuatan Singapura akan berupaya untuk memanfaatkan penyelesaian Tuya Smart bagi membantu mereka menerima penyelesaian teknologi yang dapat membolehkan perusahaan mengembangkan perniagaan mereka,” kata Douglas Foo, Presiden SMF. Selari dengan tema tersebut, syarikat ACE juga bermatlamat untuk menawarkan perkhidmatan kepada pelanggan dengan jenama Smart Klic mereka, membina hala tuju bermula daripada mentol hinggalah pembersih udara, alat kawalan jauh IR, kini menuju pembersih vakum robotik dan lebih banyak pilihan di hadapan untuk menghubungkan setiap individu dan setiap benda.

Tahun ini menghimpunkan industri IoT global semasa berlakunya pandemik yang masih berterusan ini dan menyokong pelbagai rakan kongsi dalam seluruh pasaran tetap menjadi tumpuan utama untuk Tuya agar dapat membuktikan bahawa IoT sebagai teknologi bermanfaat untuk ramai pengguna dan banyak vertikal industri. Dengan penyelesaian buatan khusus untuk setiap wilayah, Tuya bermatlamat untuk meneroka pandangan dan pengetahuan di banyak wilayah dengan mendalam dan terus membangunkan industri ini dengan kerjasama persatuan-persatuan dan jenama-jenama.

Pada akhirnya, pemimpim-pemimpin ini bersetuju bahawa IoT adalah lebih daripada sekadar menghubungkan peranti ke internet. Ia benar-benar mengenai menghubungkan setiap individu dengan setiap benda bagi meningkatkan pengalaman sehari-hari manusia di Bumi ini.

Keywords:  Construction/Building Household Products Household/Consumer/Cosmetics Internet Technology Retail

Source: PRNEWSWIRE


Digi Kini Menawarkan “Reload Internet” Khusus Untuk Kegunaan Internet Prabayar

Digi hari ini telah melancarkan Internet Reload Prabayar (Prepaid Internet Reload), iaitu pilihan tambah nilai data baharu untuk pelanggan prabayar. Penawaran ini membolehkan pengguna prabayar memilih berapa banyak data yang mereka inginkan, tidak termasuk dengan kredit panggilan dan SMS.

Terdapat dua pilihan iaitu RM3 untuk 3GB data dengan masa sah selama 24 jam, serta RM10 untuk 8.5GB data dengan masa sah selama tujuh hari. Pelanggan kini boleh membeli Digi Internet Reload di 99 Speedmart, Happy Mart, KK Mart, MyNews, Watsons, AEON Big, Cold Storage, Giant, Tesco, BHPetrol, Caltex dan Petron. Peruncit lain seperti 7-Eleven, Petronas dan Shell dijadualkan bermula bulan September.

Penawaran Internet ini khusus untuk semua pelanggan Digi Prepaid Mobile, kecuali pelanggan DG Smart Plan dan pelanggan Internet Prabayar.


Redmi Y3 Rasmi Diperkenal  – Skrin Takuk Kecil + Kamera Depan 32MP + Bateri 4,000 mAh

Redmi Y3 kini rasmi diperkenalkan kepada umum dalam sebuah acara pelancaran yang berlangsung di India. Redmi Y3 dilihat membawakan penawaran spesifikasi terbaik di samping pakej yang berbaloi dalam segmennya.

Redmi Y3 membawakan rekaan takuk kecil pada paparan bersaiz 6.26 inci dengan resolusi HD+. Enjin telefon ini dijana oleh cip Snapdragon 632 (14nm) dan dibantu memori 3GB/4GB RAM bersama storan 32GB/64GB ROM. Melengkapinya, bateri 4,000 mAh.

Dari segi kamera, Redmi Y3 membawakan sokongan dwi kamera utama dengan resolusi 12MP + 2MP dan kamera hadapan 32MP. Kamera pada peranti ini ditanam dengan teknologi AI untuk pengalaman penggambaran lebih sempurna.

Tersedia dalam tiga pilihan warna menawan iaitu Bold Red, Elegent Blue dan Prime Black, Redmi Y3 ditawakan di pasaran India pada harga berikut :


Samsung Mungkin Akan Mengambil Bekas Jurutera Apple & AMD Untuk Membangunkan Custom CPU??!

Dalam satu laporan, Samsung dikatakan akan mengambil  bekas jurutera CPU dari Apple dan AMD untuk membangunkan custom CPU.

Hal ini berlaku kerana, dikhabarkan Samsung tidak berpuas hati dengan prestasi Cortex-X yang baharu dan mahukan yang lebih pantas.

Masih tidak diketahui, bilakah Samsung akan melancarkan custom CPU ini. Jadi, sama-sama kita nantikan!!!


Selamat Tinggal MicroSD, Hello UFS!

Generasi baru storan mudah alih kompak sudah hadir bagi menggantikan MicroSD yang sudah lama digunakan. Dikenali dengan nama UFS, ia merupakan hasil pembangunan Samsung yang dikatakan 5 kali lebih pantas dan efektif berbanding MicroSD.

UFS hadir dalam variasi storan 32GB, 64GB, 128GB dan 256GB, ia disasarkan untuk kegunaan pada peranti fotografi/video profesional seperti kamera DSLR, kamera VR, kamera aksi dan lain-lain. Samsung mendakwa bahawa UFS mampu memproses fail video HD penuh bersaiz 5GB dalam masa hanya 10 saat, untuk perbandingan kad UHS-1 microSD memerlukan masa 50 saat untuk memproses fail yang sama. Satu spesifikasi yang sangat menarik buat pengguna yang mahukan kepantasan di dalam peranti mudah alih mereka.

Samsung bagaimanapun tidak memberitahu sama ada kad UFS ini serasi dengan peranti sedia ada yang menggunakan MicroSD, namun menurut beberapa sumber UFS berkemungkinan besar tidak akan serasi dengan peranti dengan slot MicroSD. Selain itu, Samsung juga tidak mengumumkan harga dan juga tarikh UFS akan dijual.


HONOR V30 Dengan Sokongan 5G Bakal Muncul Secara Rasmi Pada 26 November 2019!

HONOR kini dalam fasa persiapan untuk penambahan pewaris baru mereka di bawah siri V iaitu HONOR V30. Menambah keriangan ramai, HONOR menambah kini telah mendedahkan tarikh pelancaran rasmi untuk model tersebut – dijadulkan pada 26 November 2019!

Memetik khabar angin tersebar HONOR V30 bakal menampilkan skrin berlubang seperti HONOR V20 – namun bakal tampil sedikit berbeza bersama cutout untuk kamera selfie yang berbentuk bujur, bukannya bulat. Ia sekaligus memberi gambaran bahawa peranti ini bakal membawakan dua kamera selfie mirip seakan-akan Samsung Galaxy S10+. Ramai mula berspekulasi HONOR mungkin masih mengekalkan paparan LCD untuk model kali ini.

Sementara itu, kelibat kotak pembungkus untuk model ini juga telah mula tertiris. Kotak yang berwarna putih dilihat mendedahkan bahawa peranti ini mungkin dipanggil sebagai Vera 30. Pun begitu, maklumat tertiris masih lagi rumors dan sama-sama kita tunggu kemunculan rasmi tuan empunya badan kelak!

[SUMBER]


CGTN: Pembangunan, bukan ideologi, kenyataan pahit untuk ditelan

BEIJING, 1 Julai 2021 /PRNewswire/ — “Tidak menjadi masalah sekiranya kucing berwarna hitam atau putih, selagi mana ia dapat menangkap tikus.”

Development, not ideology, is the hard truth

Kata-kata mendiang pemimpin Cina Deng Xiaoping menuturkan hakikat sebenar pertumbuhan pesat China – negara ini telah memilih laluan pembangunan yang sesuai dengan keadaannya yang sebenar.

Sebelum Deng memimpin China menuju jalan reformasi dan keterbukaan pada tahun 1978, China terperangkap dalam kotak pemikiran ideologi, berbalah yang remeh-temeh mengenai sosialisme lwn. kapitalisme. Ia bertegas bahawa segala sesuatu dan apa sahaja yang berkaitan dengan sosialisme, sifatnya haruslah lebih baik daripada kapitalisme.

Ketika itu, China mungkin telah mencapai egalitarianisme pada skala yang belum pernah terjadi sebelum ini, namun ia berasaskan kemiskinan – semua orang sama-sama miskin.

Deng menyatakan bahawa sekiranya sosialisme bererti kemiskinan, ia bukan untuk China. Pilihannya ialah sosialisme dengan ciri-ciri Cina demi kepentingan rakyat.

Namun begitu, ia bukan bermaksud kepatuhan tegar terhadap ekonomi yang dikawal secara berpusat. Tatkala negara berkenaan memasuki peringkat pembangunan yang baharu, tumpuan beralih kepada pembukaan dan pembaikpulihan ekonomi bagi mempercepatkan industrialisasi.

Sejak itu, sosialisme dengan ciri-ciri Cina telah menjadi kekuatan pembebasan China yang paling hebat, lantas mencetuskan inovasi, daya kreativiti, keusahawanan dan produktiviti.

Ia telah menjadikan negara ini lebih dinamik, berasaskan ujian dan berpandangan jauh serta mengubah rakyat Cina menjadi penentu akhir reformasi dan percubaan sosial.

Dalam konteks yang luas inilah China mengubah keadaannya menjadi ekonomi kedua yang terbesar di dunia.

Menjadi sebuah negara sosialis juga tidak bertentangan dengan usahanya untuk memajukan ekonomi pasaran dan perdagangan antarabangsa.

Sejak penerimaannya ke dalam Pertubuhan Perdagangan Dunia pada tahun 2001, eksport China meningkat hampir sepuluh kali ganda kepada $2.59 trilion pada tahun 2020, manakala import pula meningkat hampir lapan setengah kali ganda menjadi $2.05 trilion.

Kefleksibelan institusi negara dapat menjelaskan mengenai langkah ini. Ia telah menyelamatkan rakyat Cina daripada kemiskinan serta perbalahan yang remeh-temeh berkaitan politik dan ideologi serta menerapkan semangat padu pragmatisme, realisme dan kerja keras dalam kalangan mereka.

Melangkah dengan pantas menuju abad ke-21, Presiden Xi Jinping mengisytiharkan bahawa kini China berada dalam era baharu sosialisme dengan ciri-ciri Cina.

Ia merupakan era yang berasaskan fahaman pelbagai budaya dan fahaman pelbagai hala. Negara ini telah menjadi pejuang utama bagi perdagangan bebas, pembangunan mampan, pembasmian kemiskinan dan perlindungan alam sekitar.

Seperti yang dinyatakan oleh Ding, tidak menjadi masalah sekiranya kucing berwarna hitam atau putih, selagi mana ia dapat menangkap tikus. Tidak menjadi masalah sekiranya sistem dianggap sebagai sosialis atau kapitalis, selagi mana ia dapat memenuhi keperluan rakyat.

Keywords:  Computer/Electronics Multimedia/Online/Internet Publishing/Information Service Economic news, trends, analysis

Source: PRNEWSWIRE


Reviu Eksklusif: Acer Swift 5 (SF514-52T) Laptop Ringan Sarat Dengan Kuasa

HARGA: RM4,599

Acer Malaysia telah memperkenalkan Acer Swift 5 versi terbaru pada penggal akhir tahun lalu. Ia masih memegang nama yang sama tetapi keberadaan kuasa dalamannya telah dinaik taraf. Kini ia menawarkan pengguna sebuah laptop yang berkuasa dengan berat yang minimal.

Bukan sekadar itu sahaja, ia juga dibina untuk golongan yang gemarkan kerja-kerja menaip serta hiburan mudah alih. Saiz yang kompak menjadikan Acer Swift 5 mudah dibawa ke mana-mana tanpa membebankan pengguna.

Fizikal dan aspek luaran yang ditawarkan pada Acer Swift 5 pada pandangan pertama kami ialah ia merupakan sebuah laptop yang premium. Rekaan yang dibina berasaskan bahan magnesium aloi dan plastik sekaligus telah mengurangkan berat keseluruhan badan.

Sebenarnya, ia sebuah laptop di bawah kategori Ultrabook yang dihasilkan nipis dan ringan. Jika pengguna seorang yang bekerja di pejabat mahupun sering bekerja di luar kawasan, Acer Swift 5 adalah model yang patut diberi perhatian.

Rekaan luaran Acer Swift 5 tidak mengecewakan kerana hampir setiap sudut laptop ini dibina dengan begitu kemas. Dengan kemasan warna kusam, ia turut menyerlahkan lagi nilai estetik. Kombinasi warna emas menjadikan ia tampak lebih mewah dan premium.

Selain itu, permukaan luaran dan bahagian pada papan kekunci tidak mudah memerangkap kesan cap jari. Untuk itu, kotoran pula amat mudah untuk ditanggalkan dengan hanya mengelap menggunakan kain.

Dari segi paparan pula, Acer Swift 5 menawarkan skrin yang terang dan jelas. Ia sesuai dijadikan medium untuk menonton video dan filem pada resolusi HD penuh.

Menerusi skrin sebesar 14-inci, ia lebih mesra pengguna kerana paparan laptop ini menyokong ciri sentuhan tanpa perlu menggunakan cursor pada trackpad.

Namun, kekurangan dapat dikesan menerusi panel atas yang tidak disertakan fungsi boleh lipat sebaliknya hanya boleh dipusingkan sehingga 180 darjah sahaja.

Susun atur pada papan kekunci laptop Acer masih dikekalkan, ia lebih kurang sama seperti yang terdapat pada model Aspire dan Swift yang terdahulu. Sepanjang menaip menggunakan papan kekunci ini, kami merasakan jurutera Acer telah melakukan yang terbaik. Ini kerana, sentuhan pada setiap butang terasa agak solid dan mantap.

Bagaimanapun, jika diukur pada kelajuan menaip, ia jauh lebh pantas pada papan kekunci konvensional (penuh). Terdapat perkara yang menjengkelkan sewaktu menaip pada papan kekunci ini, bunyi bising yang dihasilkan boleh mengganggu ketenteraman orang di sekeliling. Oh ya! tidak lupa juga, papan kekunci pada laptop ini turut menyediakan lampu backlit LED berwarna putih.

Untuk trackpad pula, ia telah diposisikan di bahagian tengah untuk memudahkan pengguna mengakses menggunakan tangan kiri mahupun tangan kanan. Ia dibina dengan sempurna dan begitu sensitif kepada sentuhan.

Menariknya, pengguna juga boleh menatal trackpad ini menggunakan dua jari untuk mengezum masuk atau mengezum keluar tanpa perlu menyentuh panel skrin.

Acer Swift 5 menyediakan lubang speaker di bahagian sisi bawah kiri dan kanan yang menawarkan pengalaman audio stereo. Posisi speaker yang hampir dengan telinga mampu memberikan pengalaman mengasyikkan bahkan ia tidak seperti laptop jenama lain yang menggunakan speaker pada bahagian papan kekunci.

Kekurangan dalam orentasi speaker ini pula tidak dapat didengar apabila pengguna meletakkan laptop di atas permukaan yang lembut seperti bantal dan tilam.  Walaubagaimanapun, melalui teknologi Dolby Audio, prestasi audio pada Acer Swift 5 boleh dikatakan agak berkualiti malah mendengar lagu menerusi fon telinga juga rasa lebih realistik dengan bunyi bass yang mantap dan mendalam.

Untuk sambungan pula, laptop ini tidak sarat dengan jenis-jenis bicu. Jadi ia bukanlah sebuah laptop yang versatil sebaliknya dengan adanya bicu-bicu asas, ia mudah untuk disambungkan kepada alat elektronik lain seperti memindahkan fail, memaparkan laptop pada televisyen, membaca dekoder, atau konsol gaming menggunakan bicu HDMI.

Laptop premium tidak lengkap jika tiada sistem keselamatan biometrik. Jadi, dengan Acer Swift 5, ia menempatkan pengimbas cap jari untuk memudahkan pengguna mengakses laptop mereka dengan lebih pantas.

Dalam masa sama, ia juga dapat mengunci fail-fail di dalam sistem daripada dicuri oleh individu lain.

Pengguna perlu mendaftar Windows Hello pada bahagian tetapan sekiranya ingin menggunakan pengimbas cap jari

Kini tidak ramai pengguna menggunakan kamera depan pada laptop, sebaliknya lebih gemar menggunakan kamera pada telefon pintar.

Tetapi tidak semua begitu, untuk golongan profesional atau korporat, mereka lebih mementingkan kamera depan pada sebuah laptop untuk berkomunikasi dan berbincang mengenai hal pejabat.

Misalnya, menerusi Skype, kamera beresolusi tinggi yang dipadankan mampu memberikan imej yang jelas serta terang.

Setelah melihat pada ciri-ciri fizikal Acer Swift 5, kita lihat pula kepada prestasi dalaman. Ujian pertama yang dilakukan menguji Acer Swift 5 dihidupkan serta dimatikan. Dengan berbekalkan jam randik digital, kami mendapati Acer Swift 5 melakukannya dengan baik sekali – kami agak terkejut kerana ia tidak mengambil masa yang lama untuk dioperasikan sebaik butang hidup ditekan.

Laptop ini pantas dengan masa 11.93 saat untuk dihidupkan dan 9.57 saat untuk dimatikan

Ujian seterusnya pula diteruskan kepada ujian penanda aras. Dengan pemproses Intel Generasi ke-8, keputusan single-core adalah sangat baik jika dibandingkan dengan keputusan multi-core.

Manakala untuk sistem grafik, ia menunjukkan prestasi di bawah jangkaan. Kami pasti jika kad grafik berjenama seperti NVIDIA atau AMD diguna pakai, keputusannya jauh lebih baik.

Berdasarkan jadual yang tertera, Acer Swift 5 mengambil masa yang singkat untuk bateri dipenuhkan. Adapter pengecasan juga didatangkan dengan saiz yang kecil yang mudah dibawa.

Disebabkan laptop ini direka nipis dengan ruang yang terhad, bateri di belakang tidak boleh dicabut ataupun dibuka.

＋ Ringan
＋ Rekaan ergonomik dan moden
＋ Binaan magnesium aloi yang tahan lasak
＋ Papan kekunci dan trackpad yang mantap
＋ Perkakasan dalaman terkini
＋ Beroperasi dalam keadaan senyap
＋ Tidak mengeluarkan haba yang keterlaluan
＋ Sambungan Wifi yang pantas

－ Bicu yang terhad (tiada pembaca kad memori, LAN, etc)
－Bateri berkapasiti kecil
－Speaker tidak cukup kuat
－Paparan terhad pada resolusi 1080p (mungkin HD penuh+)
－Bunyi papan kekunci yang kuat
－Gandingan CPU dan GPU yang kurang sepadan

Acer Swift 5 adalah pilihan yang sepatutnya dipertimbangkan, ia sangat sesuai digunakan untuk membuat kerja-kerja pejabat malah menikmati hiburan mudah alih. Jika anda inginkan laptop yang ringan, ini adalah pilihan yang ideal. Acer Swift 5 merupakan laptop produktiviti yang mampu melengkapkan kehidupan urban anda.


Kos Pengeluaran Samsung Galaxy S21 Ultra Lebih Murah Berbanding Galaxy S20 Ultra 5G?

Mesti korang terkejut apabila menurut data daripada Counterpoint Reserach menyatakan bahawa kos pengeluaran Samsung Galaxy S21 Ultra adalah lebih murah sebanyak 7% berbanding model Galaxy S20 Ultra 5G.

Dikatakan ia disebabkan oleh pengguana cip Exynos 2100 yang membantu dalam mengurangkan kos pengeluaran.

Hal ini dapat dibuktikan menerusi harga ketika ia dirasmikan apabila S21 Dijual pada harga US$1199 manakala ketika S20 Ultra 5G dilancarkan, ia dijual pada harga US$1399.


Peranti Lipat Penuh Misteri Terdedah! Dilaporkan Buatan Dari Xiaomi!

Peranti boleh lipat menjadi salah satu trend terkini pada tahun 2019, terutamanya memperlihatkan peranti konsep dari Samsung pada sidang media yang lalu.

Terbaru ada video gempak terdedah dari Twitter Evan Blass, yang menunjukkan peranti lipat dengan bezel yang paling nipis. Blass juga memberitahu bahawa kesahihan peranti ini tidak boleh disahkan, namun apa yang pasti ia diperbuat oleh Xiaomi.

Can’t speak to the authenticity of this video or device, but it’s allegedly made by Xiaomi, I’m told. Hot new phone, or gadget porn deepfake? pic.twitter.com/qwFogWiE2F

— Evan Blass (@evleaks) January 3, 2019

Walau bagaimanapun, jika benar ini akan menjadi peranti lipat terbaik setakat ini.


GSC Menjadi Panggung Wayang Pertama Di Malaysia Tawarkan Skrin Gergasi LED 4K HDR

Golden Screen Cinemas (GSC) hari ini melancarkan panggung wayang pertama di Malaysia dengan skrin gergasi LED daripada Samsung. Dinamakan bersempena model skrin itu sendiri, Onyx merupakan sebuah skrin gergasi yang menawarkan resolusi sehingga 4K. Skrin ini secara tidak langsung menjadikan pengalaman menonton wayang di Malaysia menjadi lebih nyata dan lebih futuristik.

Pihak Samsung turut menyatakan skrin yang dipasang pada panggung 11, GSC Midvalley Megamall mampu memberikan kandungan filem lebih baik melalui teknologi HDR dimana teknologi ini biasa digunakan pada televisyen moden di rumah. Berukuran 10.3m lebar dan 5.4m tinggi, skrin ini juga dilengkapi sistem audio yang gempak daripada JBL oleh HARMAN.

Sehingga kini, panggung Onyx sudah ada di beberapa negara antaranya Austria, Switzerland, Mexico, Amerika Syarikat, Korea Selatan, China, dan Thailand. Dengan penawaran Onyx di GSC, orang ramai kini berpeluang untuk merasai pengalaman menonton ke tahap yang lebih tinggi. Disamping itu, tempat duduk yang disediakan juga amat selesa dan terasa mewah.

Harga untuk menikmati panggung Onyx pula tidaklah terlalu mahal, anda cuma perlu menambah RM1.50 daripada harga tiket biasa.


OPPO R7s & R7 Plus Terima ROM Project Spectrum Berasaskan Android Marshmallow

Bagi memberi lebih kebebasan kepada penggunanya, OPPO telah mengumumkan ketersediaan ROM Project Spectrum dalam versi beta untuk model R7s. Ini akan diikuti pula dengan model R7 Plus yang akan menerimanya pada 13 Mei ini.

Project Spectrum merupakan alternatif rasmi kepada ROM ColorOS yang diperkenalkan oleh OPPO dan ROM ini menawarkan pengalaman penggunaan yang hampir sama seperti ROM Android yang asal seperti yang boleh dilihat pada peranti Nexus.

Walau bagaimanapun, keistimewaan fungsi yang terdapat pada ColorOS akan dikekalkan pada ROM beta ini. Project Spectrum yang berasaskan kepada Android 6.0.1 Marshmallow ini turut dilengkapi dengan fungsi penjimatan bateri Doze Mode dan juga Google Now on Tap.

Sebagai rujukan, Project Spectrum sebelum ini sudahpun diperkenalkan untuk tiga peranti keluaran OPPO iaitu Find 7, R5 dan juga R7g (tersedia di Taiwan, Australia dan Singapura). Untuk memasang Project Spectrum pada R7s, pemilik peranti tersebut boleh melayari laman sesawang https://bit.ly/1Zba99G.

Sekiranya anda membeli peranti ini di kedai, pastikan anda menghubungi pihak penjual terlebih dahulu bagi mendapatkan maklumat berkaitan polisi jaminan waranti sebelum membuat pemasangan Project Spectrum ini pada R7s atau R7 Plus.


Permainan mudah alih pertarungan adiwira asli DC yang berdaftar, “DC Battle Arena” dilancarkan hari ini

HANGZHOU, China, 4 Juni 2021 /PRNewswire/ — DC Battle Arena ialah permainan mudah alih pertarungan adiwira asli DC yang berdaftar dan dilancarkan hari ini. Permainan ini dibangunkan oleh Electronic Soul BBQ Studio dalam kerjasama dengan DC.

Pembangun “DC Battle Arena” ialah Barbarq, yang juga merupakan pembangun bagi “BarbarQ”. “Barbarian Battle” ialah permainan kasual dan menarik yang baharu dan unik, menarik sebilangan besar pengguna muda. Dalam bulan pertama pelancaran, jumlah pengguna aktif harian melebihi satu juta. Sehingga kini, jumlah pengguna berdaftar di seluruh dunia telah mencapai lebih daripada 100 juta. “DC Battle Arena” telah banyak meningkatkan kualiti yang berasaskan “BarbaQ”.

Muat turun：https://app.adjust.com/mx82a50  (Malaysia)

Dalam “DC Battle Arena”, pemain dapat bermain Superman, Batman, Wonder Woman dan watak terkenal DC yang lain untuk bertarung. Kemahiran unik setiap watak dipulihkan dalam permainan ini. Dalam masa yang sama, sebilangan peminat DC telah mengetahui bahawa pembangun permainan meletakkan banyak barang tersembunyi dalam peta permainan.

Permainan ini telah membuat beberapa inovasi dalam cara permainan. Permainan ini mempunyai mod pergaduhan berbilang pemain, 1v1, 2v2v2, 3v3v3 dan banyak mod lain, dan beberapa elemen peta seperti kemandirian dan lokasi tambahan sumber yang ditambah untuk meningkatkan kebolehmainan permainan dan menjadikan ia lebih menarik.

Untuk menjadikan pertandingan perlawanan lebih adil, pemain tidak akan terlalu ketinggalan di belakang dalam perlawanan, dan dapat menggunakan alatan teknologi rawak di peta untuk meraih kemenangan terakhir dalam perlawanan.

Jika anda ingin mengumpul All-Stars DC dan menikmati keseronokan pergaduhan kasual, muat turun permainan dan bermain dengan peminat DC di seluruh dunia.

Muat Turun：https://app.adjust.com/mx82a50  (Malaysia)

Halaman Peminat：https://www.facebook.com/DCBattleArena

Permainan mudah alih pertarungan asli DC yang berdaftar

Source: PRNEWSWIRE


Hisense Memulakan Kempen #UpgradeYourHome untuk EURO 2020 EUFA dengan Duta Kempen Dwyane Wade dan Legenda Bola Sepak

NYON, Switzerland, 7 Mei 2021 /PRNewswire/ — Hisense, sebagai Rakan Kongsi Global EURO 2020 UEFA, melancarkan kempen #UpgradeYourHome untuk menggalakkan pelanggan menaik taraf perkakas kediaman mereka untuk musim panas.

Dwyane Wade dengan rasminya memulakan kempen #UpgradeYourHome dengan memanggil legenda-legenda bola sepak Eropah yang termasuk Marco Materazzi dan Lukas Podolski untuk membawa Musim Naik Taraf ke Eropah.

Hisense melantik Dwyane Wade sebagai duta global untuk kempen tahun ini untuk menggalakkan peminat dan pengguna sukan untuk menaik taraf kediaman mereka dengan hadiah. Wade dengan rasminya memulakan kempen #UpgradeYourHome dengan memanggil legenda-legenda bola sepak Eropah yang termasuk Marco Materazzi dan Lukas Podolski untuk membawa Musim Naik Taraf ke Eropah.

#UpgradeYourHome diaktifkan pada 6 Mei, pengguna yang membeli produk Hisense sebelum 11 Julai, akan dijemput untuk mendaftar di global.hisense.com untuk penyertaan pertandingan yang sah. Para peserta layak untuk memasuki hadiah percuma untuk memenangi €10,000. Diselaraskan dengan tema “Upgrade”, kempen ini memberikan peluang kepada pengguna untuk menaik taraf perkakas kediaman mereka sebagai persediaan untuk musim panas dan mewujudkan hubungan eksklusif dalam kalangan penonton kejohanan dalam cara yang menarik.

Bersama dengan kempen #UpgradeYourHome, Hisense memperkenalkan adiwira produk untuk menyediakan peminat sukan untuk EURO 2020 UEFA.

ULED TV dengan Quantum Dot Colour memberikan lebih daripada satu bilion warna yang pelbagai. Teknologi Full Array Local Dimming menggunakan zon pemalapan yang dikawal secara bebas untuk ketepatan tambahan. Dengan fungsi Mod Sukan, U7QF mewujudkan suasana sukan yang sangat jelas dan benar-benar bertenaga penuh dengan warna yang terang dan lapisan yang beraneka. Ia membawakan pengalaman sinematik asli di kediaman dengan sokongan HDR10+ dan Dolby Vision™, serta bunyi yang mengasyikkan oleh Dolby Atmos®.

Tahap keaslian warna yang luar biasa diteroka dengan U8GQ. ULED TV Quantum Dot HDR ini membawa pengguna lebih dekat dengan realiti dengan lebih daripada 1 bilion warna yang sebenar, sementara Ultra HD Premium menawarkan kejelasan 4K yang luar biasa. Lebih daripada 90 zon pemalapan yang dikawal secara bebas memberikan perincian yang amat halus walaupun dalam suasana yang paling gelap. Sistem AI Picture Optimization melaraskan kualiti gambar secara automatik untuk pengalaman menonton terbaik menurut senario yang dikenalpasti. TV ini membawakan pengalaman sinematik sebenar ke kediaman dengan sokongan IMAX Enhanced, HDR10+ dan Dolby Vision IQ™ dan bunyi Dolby Atmos® yang mengasyikkan dengan Multi-Channel Surround.

PureFlat

Siri PureFlat Hisense maju dalam reka bentuk dan pendispens ais dan air. Dengan gabungan pendispens ais dan air, pengguna mempunyai bekalan air sejuk berterusan dan pembuat ais hancur atau kiub. Ruang dalaman adalah besar dan boleh disesuaikan dengan penyelesaian penyimpanan inovatif seperti pintu boleh tukar yang boleh ditukar menjadi peti sejuk atau penyejuk beku dalam julat suhu yang luas.

Untuk maklumat lanjut mengenai kempen ini, kunjungi global.hisense.com.

Keywords: Advertising Computer/Electronics Consumer Electronics Entertainment Sporting Events Sports Television New products/services

Source: PRNEWSWIRE


RokShok Perkenal Sarung Telefon ‘Pertunangan’ Yang Pertama Di Dunia

Pemilik telefon pintar pada hari ini sememangnya sukar untuk dipisahkan dari media sosial dan ini jelas dapat dilihat melalui perkongsian pelbagai video serta gambar yang dimuat naik ke laman sosial. Kini dengan sarung telefon yang diperkenalkan oleh RokShok, anda boleh mengabadikan detik-detik indah ketika ingin melamar yang tersayang dalam cara yang lebih unik.

Menampilkan rekaan unik yang dilengkapi dengan tempat untuk menyimpan cincin, sarung telefon RokShok ini bukan sahaja memudahkan anda untuk melamar pasangan kekasih dengan membuat rakaman video secara langsung terus ke laman sosial seperti Facebook ataupun Instagram, malah ia juga akan mengeluarkan cincin lamaran dari bekas simpanannya apabila dibuka. Ini bermakna anda boleh terus berkongsi saat istimewa itu melalui kejutan yang dibuat.

Buat masa ini, sarung telefon RokShok sudah boleh dibeli secara pra-tempah pada harga USD39.95 (kira-kira RM161.50) berbanding harga pasarannya iaitu USD59.95 (kira-kira RM242.38). Namun begitu, buat masa ini sarung telefon ini hanya sesuai untuk beberapa model terpilih sahaja iaitu model iPhone 7, 7 Plus, 8, 8 Plus dan X, manakala untuk model Samsung pula hanya tersedia untuk model Galaxy S7, Galaxy S8 dan juga Galaxy S8+. Berdasarkan laman rasmi RokShok, proses penghantaran akan hanya dibuat mulai 1 Jun 2018 nanti.


Waspada! 30 Aplikasi Android Ini Boleh Mengintip Anda Melalui Peranti Pintar!

CyberNews, syarikat penyelidikan keselamatan siber baru-baru ini berjaya menemui kod Spyware baharu dalam 30 aplikasi Android kamera. Berdasarkan laporan, malware ini dicipta untuk mengumpul semua data pada peranti pintar, termasuk lokasi tanpa pengetahuan anda.

30 aplikasi kamera terlibat akan mengumpul dan menjual data anda, termasuk memaparkan iklan bermotif yang mengarah anda menuju ke laman sesawang yang dikatakan akan mengumpul data peribadi anda.

Secara keseluruhannya, 30 aplikasi ini telah menerima muat turun sebanyak 1.4 bilion di seluruh dunia. Sesetengah aplikasi ternyata sangat popular dan mempunyai lebih daripada 300 juta muat turun.

[ SUMBER ]


Samsung Galaxy A50 Kini Menerima Sokongan Fungsi Slow-Mo Dan Mod Malam?

Jenama terkemuka Samsung sentiasa memberikan yang terbaik bagi setiap perantinya. Terbaharu, model Samsung Galaxy A50 bakal ditambah baik dengan menawarkan sokongan rakaman video slo-mo dan mod malam.

Dalam 1 tweet yang dimuat naik oleh seorang pengguna telah menyatakan bahawa beliau telah menerima kemas kini tersebut pada bulan Jun lalu. Walaubagaimanapun, aplikasi kamera perlu di reset agar fungsi baharu ini dapat digunakan.

Peranti ini pastinya sebuah peranti yang sangat baik. Dihadirkan dengan paparan bersaiz 6.4 inci Super AMOLED FHD+ memberikan kepuasan tontonan kepada pengguna. Spesifikasi dalamannya juga menakjubkan apabila ia tampil dengan cip Exynos 9610 dan dihadirkan dengan 6GB RAM dan 128GB storan.

Kamera juga menakjubkan apabila disertakan dengan 25MP f/1.7 + 8MP (ultralebar) + 5MP (depth) dan kamera hadapan 25MP f/2.0. Kapasiti bateri juga besar apabila dihadirkan dengan 4000mAh. Peranti ini dijual pada harga RM1199.

Fungsi ini kini ditawarkan bagi beberapa pengguna India dan akan diedarkan secara berperingkat kepada pengguna lain. Jadi sama-sama kita nantikan!


Okay Sah! Redmi Note 4 Sudah Dilancarkan!

Redmi Note 4 secara rasminya sudah dilancarkan di Malaysia setelah mengambil masa beberapa bulan semenjak dilancarkan di China pada Ogos tahun lalu dan jualan global yang dimulakan Januari tahun ini.

Xiaomi Malaysia mngumumkan bahawa peranti dengan cip pemproses Snapdragon 625, bateri 4100mAh dan kamera 13MP CMOS ini akan mula memasuki tempoh pra-tempah pada 10 Mac dan akan mula dijual pada 16 Mac. Anda boleh mendapatkan Redmi Note 4 pada harga RM 799.


Reviu Eksklusif (Bah 2): Xiaomi Redmi Note 5, Peranti Patut Dimiliki Di Bawah RM1,000

Xiaomi Redmi Note 5 telah berada di pasaran Malaysia bermula awal bulan Mei ini. Ia mula diperkenalkan secara rasmi setalah dua tahun Xiaomi tidak membuat penampilan di Malaysia. Nampaknya Xiaomi memberi perhatian pada model ini bagi mencantas pasaran telefon pintar kelas pertengahan yang sedia ada di pasaran.

Tidak dinafikan, peranti keluaran Xiaomi jarang sekali hadir dengan spesifikasi mengecewakan. Peranti ini dilengkapi perkakasan yang serba baru melalui cip pemproses Qualcomm Snapdragon 636, menjadikan ia yang pertama di dunia menggunakannya.

Walaupun harga yang ditawarkan sangat rendah berbanding peranti kelas pertengahan yang lain seperti vivo V9 dan OPPO F7, peranti ini telah mempamerkan prestasi yang agak baik sepanjang digunakan.

Sambil itu, apa kata baca dulu…

Qualcomm Snapdragon 636 hadir dengan pemprosesan sepantas 1.8GHz berdasarkan cip sekecil 14µm lapan-teras bersama sistem grafik Adreno 506 GPU.

Cip keluaran terbaharu Qualcomm ini diperkasakan dengan teknologi Kyro yang biasa boleh dilihat pada cip Snapdragon siri-800 di peranti induk. Bagi mengetahui sejauh mana kebolehan cip ini mampu lakukan, beberapa ujian penanda aras telah dilakukan.

Xiaomi Redmi Note 5 hadir dengan bateri sebesar 4,000mAh. Bateri ini dikatakan mampu memberikan pengguna kitaran masa sepanjang hari tanpa perlu mengecasnya berkali-kali. Xiaomi sedar bahawa rakyat Malaysia masa kini sangat sibuk menguruskan akaun sosial peribadi, malah sesetengah pengguna hanya ingin memiliki telefon pintar semata-mata untuk bermain permainan mudah alih.

Oleh itu, dengan gabungan cip pemproses efisyen, skrin FHD+, bateri pada peranti ini sememangnya sesuai untuk digunakan dalam melayari internet, menatal media sosial dan bermain permainan mudah alih. Namun, kami tidak gemar untuk menunggu peranti ini semasa ia dicas kerana ia mengambil masa yang agak lama untuk dipenuhkan.

Di bawah merupakan catatan masa untuk proses pengecasan:

Dwi kamera di sebelah belakang tak tumpah seperti peranti jenama Apple. Modul kamera yang lebih kurang sama membawakan sensor 12 Megapiksel dan 5 Megapiksel mampu memberikan gambar yang jelas serta terang dengan aperture f/1.9 diikuti bantuan Beautify 4.0.

Sensor fokus yang bertindak pantas juga pada mulanya agak sukar dipercayai, tetapi hasil gambar yang diperolehi agak baik jika dibandingkan dengan peranti yang lain pada harga di bawah RM1,000.

Dalam persekitaran yang gelap kamera tidak mengecewakan, cuma apabila lensa dihalakan ke arah cahaya lampu ia menjadikan imej over-exposed (silau). Walau bagaimanapun, apabila kamera dihalakan ke arah awan di waktu malam, fungsi HDR akan aktif dengan begitu cepat menjadikan kelompok awan mudah untuk dirakam.

Selain itu, antaramuka yang ringkas juga memudahkan pengguna untuk berinteraksi dengan kamera.

Ciri tambahan yang ada pada peranti Xiaomi Redmi Note 5 ialah aplikasi Mi Fit yang disambungkan dengan jam pintar Mi Band 2.

Aplikasi ini membolehkan anda memantau tahap kecergasan harian, selain boleh menetapkan sasaran langkah berjalan untuk mencapai matlamat pada akhir bulan. Anda juga boleh mengetahui berat badan semasa menggunakan alat penimbang berat Mi Scale yang diletakkan di rumah.

Sepanjang mengulas telefon pintar Xiaomi Redmi Note 5 ini, kami merasakan telefon ini sesuai bagi mereka yang gemar menonton video dan mengambil gambar. Untuk bermain permainan mudah alih pula ia tidak dikatakan tidak bagus, cuma bila kehabisan bateri itu ia agak lama untuk dicaskan semula.

Antaramuka EMUI 9.5 juga amat mesra pengguna, sekali lagi kami katakan gesture yang mirip seperti iPhone X sangat mudah. Tidak ada butang navigasi sekaligus membuatkan paparan lebih kemas dan nampak penuh.

Kamera tidaklah sebaik yang dikhabarkan oleh pihak Xiaomi sendiri. Bagi kami ia masih berada di tahap sederhana dan memerlukan kemas kini dari semasa ke semasa untuk menjadikan ia lebih baik. Daripada segi binaan, telefon ini terasa seperti peranti berharga di bawah RM2,000.

Apa yang sangat terkilan ialah fungsi pengecasan tidak menyokong pengecasan pantas. Selain daripada itu, kesemua aspek agak memuaskan. Bagi yang ingin mendapatkan peranti ini, kotak pembungkusan tidak didatangkan bersama fon telinga, jadi anda perlu dapatkannya secara berasingan.


Yoodo Tawarkan PERCUMA 2GB Data & 60 Minit Panggilan Sempena Sambutan Kejayaan Atlet Sukan SEA Malaysia

Sebagai tanda penghargaan kepada Malaysia dalam membawa pulang 56 pingat emas dalam Sukan SEA ke-30, Yoodo telah menganjurkan kempen Go Malaysia Gold yang mana menawarkan hadiah kepada pengguna yang muat naik di media sosial dengan hashtag #GoMalaysiaGold.

Selain itu, pengguna Yoodo juga akan menerima 2GB data dan 60 minit panggilan secara PERCUMA. Layari laman rasmi Yoodo untuk maklumat selanjutnya.

Nikmati Data Percuma Sebanyak 20GB Bagi Pengguna Baru & Lama Yoodo


Steam Anjurkan Jualan Musim Sejuk 2019 – Potongan Sehingga 90%!

Kaki gamer tengok sini! Steam ada promosi hebat nak bagi! Jualan Musim Sejuk 2019 (Winter Sale) kini bermula dan pelbagai permainan ditawarkan pada harga yang lebih murah, potongan sehingga 90%.

Banyak lagi permainan yang tidak dapat disenaraikan penuh di sini, so korang berminat boleh semak promosi ini di laman rasmi Steam. Promosi ini akan berlangsung sehingga 2 Januari, 10 pagi.


iPhone 12 Mini & iPhone 12 Pro Ditawarkan bermula 13 November Di Malaysia & Dijual Pada Harga Bermula Dari RM3399!!!

Berita baik buat mereka yang ingin memiliki peranti iPhone 12 Mini dan iPhone 12 Pro Max, Apple mengumumkan bahawa ia bakal ditawarkan di Malaysia pada 13 November ini.

iPhone 12 Mini bakal hadir dengan varian 64GB dan 128GB manakala bagi iPhone 12 Pro Max pula, ia hadir dengan 128GB, 256GB, dan 512GB.

Berikut adalah harga jualan bagi peranti ini:

Seperti yang diketahui, peranti iPhone 12 ini tidak dihadirkan dengan kepala pengecas dan earphone.


Pandang Pertama: Nokia 7 Plus, Peranti Kelas Pertengahan Dengan Paparan Skrin 6 Inci

HARGA: RM1,600

Nokia sememangnya sudah tidak perlu diperkenalkan lagi kerana ia merupakan salah satu jenama yang sangat gah satu ketika dahulu. Kini Nokia kembali dengan model kelas pertengahan terbarunya iaitu Nokia 7 Plus.

Jika dilihat daripada spesifikasi yang dipertaruhkan, Nokia 7 Plus ini pastinya mampu menggugat model kelas pertengahan sedia ada di pasaran kerana pada harga yang mampu milik serta menawarkan spesifikasi yang berkuasa. Ingin tahu apakah keistimewaan yang ditonjolkan oleh telefon pintar ini jika dibandingkan dengan peranti lain?! Kami akan mendedahkan ciri-ciri menariknya seterusnya…

Pengimbas cap jari, Ambient light, Proximity, Accelerometer, E-compass, Gyroscope, Hall sensor, Barometer

Nokia 7 Plus adalah telefon pintar kelas pertengahan yang hadir dengan nisbah skrin 18:9 bersama paparan IPS LCD 6-inci HD penuh+ dengan tahap keterangan mencecah 500nits.

Walaupun menampilkan paparan skrin 6.0 inci, ianya masih selesa dipegang dengan sebelah tangan.

Kerangka badan peranti ini diperbuat daripada bahan berasaskan logam, malah dengan 6 lapisan warna ia tampak seperti peranti yang menggunakan panel gelas yang premium.

Dengan kemasan yang dihasilkan, ia sangat selesa dipegang di samping jalur antena juga tidak kelihatan.

Nokia 7 Plus merupakan salah satu model yang masih mengekalkan port 3.5mm audio jack dan ia ditempatkan di bahagian atas kerangka. Bahkan pada bahagian ini juga kelihatan jalur antena yang diperbuat daripada logam ini pada bahagian atas kerangka.

Sama seperti rekaan pada bahagian atas kerangka, bahagian bawah kerangka Nokia 7 Plus juga hadir dengan jalur antena yang diperbuat daripada logam.

Pada bahagian ini telah menempatkan satu lubang mikrofon, port USB Type-C dan juga speaker mono dengan rekaan dua lubang berasingan.

Seperti kebanyakan telefon pintar hari ini yang dibekalkan dengan dua kad SIM jenis hibrid, begitu juga dengan Nokia 7 Plus. Slot kad SIM ini terletak di bahagian sisi kiri peranti, di mana anda perlu menggunakan pin ejektor untuk membuka slot kad tersebut.

Anda juga boleh memilih untuk menggunakan dua kad SIM ataupun memilih satu kad SIM dan satu kad tambahan microSD.

Pada bahagian penggambaran, peranti ini menggabungkan dua lensa kamera iaitu 12MP dengan aperture f/1.75 dan 12MP telefoto 2x zum bersama aperture f/2.6.

Manakala kamera depan pula beresolusi 16 Megapiksel lensa sudut-lebar dibantu aperture f/2.0. Kesemua sensor kamera menggunakan jenama Zeiss.

Pertama kali kami terpandang rekaan Nokia 7 Plus berwarna Black/Copper ini, panel belakangnya mengingatkan kami kepada Samsung Galaxy Note 3. Tidak dinafikan, kami sangat tertarik dengan reka bentuk telefon pintar ini kerana kerangka badannya diperbuat daripada bahan berasaskan logam, malah dengan 6 lapisan warna ia tampak seperti peranti yang menggunakan panel gelas yang premium.

Dibekalkan dengan paparan skrin 6.0 inci Full HD+ dengan nisbah 18:9, Nokia 7 Plus masih selesa dipegang walaupun dengan sebelah tangan. Pakej pembelian Nokia 7 Plus juga dianggap berbaloi dengan aksesori seperti pelindung skrin jernih, adapter pengecasan pantas, USB Type-C serta pin slot untuk membuka kad SIM.


Wiko Sunny4 Kini Rasmi Dijual Pada Harga RM199 – Hadir Dengan Jaminan Pertukaran 1 Ke 1

Jenama peranti pintar Wiko Malaysia hari ini telah mengumumkan secara rasmi peranti Wiko Sunny4 bagi pasaran Malaysia bermula hari ini dan dijual pada harga RM199. Pembelian peranti ini akan menerima pelindung skrin dan sarung pelindung secara percuma.

Menariknya anda akan menerima jaminan selama 1 tahun dan anda boleh menikmati jaminan penukaran 1 ke 1 dalam tempoh 120 hari.

Peranti yang memfokuskan kepada segmen kelas permulaan dihadirkan dengan paparan skrin 5.0 inci FWVGA (480 x 854 piksel). Dikuasakan oleh cipset Cortex-A7 empat teras berkelajuan 1.3GHz dan dioperasikan dengan Android 8.1 Oreo (Go Edition).

Melengkapi spesifikasi peranti ini adalah aspek memori apabila ia tampil dengan 1GB + 16GB dan microSD sehingga 32GB. Kapasiti bateri pula 2200mAh.

Bagi aspek kamera pula, ia tampil dengan 5MP bagi kamera belakang dan hadapan yang menyokong Face Beauty, HDR, Live Filter, Time-Lapse serta mod profesional.

Peranti ini hadir dengan 3 varian warna iaitu Dark Grey, Blue dan Gold.

Artikel Berkaitan:


HONOR Play 4 Bakal Tampil Dengan Sensor Suhu Badan?

HONOR Play 4 bakal diperkenal tidak lama lagi. Namun menurut satu maklumat yang terdedah HONOR Play 4 bakal tampil dengan Sensor suhu bada yang sangat berguna ketika waktu pendemik ini.

Menurut satu imej yang tertiris, HONOR Play 4 yang menggunakan kod OXP-AN00 memperlihatkan ia bakal tampil dengan dengan cip pemproses Kirin.

Sejauh mana kesahihannya perlu kita nantikan ketika ia dilancarkan. Sama-sama kita nantikan.


Malaysia Bakal Kaji Keperluan Sekatan Infrastruktur HUAWEI 5G

Kerajaan akan menjalan kajian terperinci terlebih dahulu sebelum mengambil tindakan menyekat HUAWEI daripada membina kelengkapan 5G di Malaysia – susulan kebimbangan berhubung pengintipan siber yang semakin serius di negara barat.

Perdana Menteri, Tun Dr Mahathir Mohamad dalam kenyataan berkata, Malaysia tidak akan mengikuti apa yang dilakukan oleh orang lain, sebaliknya akan mengkaji dan memastikan sama ada ia sesuatu yang berasas untuk diambil tindakan sedemikian.

Tambah beliau lagi, setakat ini Malaysia masih belum menemui apa-apa bukti HUAWEI melakukan sebarang kesalahan ataupun aktiviti pengintipan di negara ini.

Terdahulu, beberapa negara termasuk Australia dan New Zealand pernah mengeluarkan perintah larangan ke atas HUAWEI daripada membekalkan kelengkapan 5G di negara tersebut.

Larangan itu dikuatkuasakan atas alasan keselamatan yang mana peralatan HUAWEI didakwa berkemungkinan digunakan untuk mengintip oleh pihak berkuasa China.  Perkara itu bagaimanapun dinafikan sekeras-kerasnya oleh HUAWEI dan menegaskan dakwaan tersebut tidak berasas.


HONOR 8X Phantom Blue Tiba Di Malaysia –  Harga RM949, Ketersediaan 15 Februari 2019

Hai semua! Dah sedia nak dengar berita baik daripada HONOR? Sekian lama menunggu…Akhirnya, HONOR 8X versi Phantom Blue kini tiba di Malaysia! Mesti ramai yang dah eksited sangat nak beli kan?!

Dijual pada harga yang SAMA seperti ‘adik-beradiknya’ iaitu RM949, HONOR 8X versi Phantom Blue boleh didapati mulai 15 Februari 2019 (JUMAAT) menerusi gedung beli belah atas talian HiHonor, Lazada dan Shopee!

Sebagai alternatif lain, orang ramai juga boleh membelinya melalui HONOR Experience Stores di seluruh Malaysia bermula 16 Februari 2019 (SABTU). Tunggu apa lagi? Jangan lupa dapatkan seunit! Maklumat lanjut, layari HONOR Malaysia.

________________________________________________________________________

Artikel Berkaitan:


OnePlus 7 Pro bakal Tersedia Dengan Warna Almond?

Keterujaan menantikan peranti terbaharu peranti terbaharu dari OnePlus iaitu Siri OnePlus 7 pastinya sangat ditunggu-tunggu. Pelbagai ketirisan info mengenai peranti ini.

Yang paling baharu adalah pendedahan 1 lagi warna baharu bagi peranti OnePlus 7 Pro telah tertiris iaitu Almond yang mana ia seakan-akan warna emas lembut. Ia tampak sangat menarik dan cantik.

Setakat ini sudah terdapat 3 warna yang diketahui iaitu Mirror Grey, Nebula Blue dan Almond. Apa yang menarik mengenai peranti ini, ia dikhabarkan akan dijana oleh cip pemproses Snapdragon 855 dan dilengkapi dengan kamera hadapan yang melaksanakan sistem pop up kamera yang memberikan tontonan penuh pada skrin hadapan. Skrinnya pula tampil dengan QHD+ 90Hz dengan sokongan HDR10+ serta mendapat pensijilan ketahanan air.

Harga bagi peranti ini masih belum diketahui lagi, namun desas-desus menyatakan bahawa OnePlus 7 Pro bakal dijual pada harga yang mahal.

Baca juga:


iPhone generasi seterusnya dipanggil 12s, Bukan Versi 1TB & Harganya Sama Seperti Tahun Lalu???

Laporan baru yang dikeluarkan oleh TrendForce mempercayai bahawa iPhone generasi akan datang akan diberi nama iPhone 12s. Dari perspektif kapasiti pengeluaran, TrendForce mempertahankan harapan optimis untuk kapasiti pengeluarannya kerana peningkatan vaksinasi dan pelonggaran wabak di Eropah dan Amerika Syarikat, yang diharapkan mencapai 223 juta unit.

Di samping itu, Apple akan mendapat keuntungan daripada Huawei yang terpaksa meninggalkan privasi telefon pintar kelas atas kerana sekatan AS.

Untuk harga jual, laporan tersebut menyatakan bahawa harga bagi peranti ini mungkin sama dengan model tahun lepas.

Seperti yang ditunjukkan oleh laporan sebelumnya, Apple diharapkan dapat mengurangi bangs di bahagian atas layar dan melancarkan empat model lagi. TrendForce menjangkakan kos iPhone ini sama seperti model sebelumnya, jadi harganya tetap sama seperti tahun lalu, mulai $ 699. Siri iPhone 12s akan menggunakan cip A15 proses 5nm + TSMC. Walaupun Apple sudah mengembangkan pemproses 3nm, nampaknya jauh dari penggunaan komersial.


Xinhua Silk Road: Nanning di China Selatan menerokai pelbagai saluran untuk merangkul dunia

BEIJING, 2 Disember 2020 / PRNewswire / — Nanning, ibu kota Wilayah Autonomi Guangxi Zhuang China Selatan, telah bekerjasama dengan bandar pelabuhan lain di Guangxi, secara berintegrasi ke dalam Inisiatif Belt and Road, mengambil bahagian secara aktif dalam pembinaan saluran pengangkutan darat-laut barat yang baharu dalam usaha untuk merangkul dunia.

Dalam 10 bulan pertama, jumlah perdagangan dua hala antara China dan ASEAN mencapai 3.79 trilion yuan, merangkumi 14.6 persen dari keseluruhan nilai perdagangan asing China.  China dan ASEAN telah menjadi rakan dagang terbesar antara satu sama lain. Nanning, bandar sempadan dan pusat hab China dengan ASEAN, telah menarik perhatian dunia.

“Sebilangan besar barang e-dagang rentas sempadan dijual ke pasar ASEAN melalui pelabuhan kami,” kata Wang Qiyun, seorang anggota jawatankuasa pentadbiran Zon Perdagangan Bebas Perintis Kawasan Chongzuo China (Guangxi).

Sejak kebelakangan ini, Nanning secara aktif memeriksa dengan teliti model baru “e-dagang rentas sempadan ditambah dengan pengangkutan multimodal antarabangsa.” Saluran pengangkutan jalan raya e-dagang rentas sempadan China–Vietnam telah mewujudkan operasi normal. Pembinaan Pelabuhan Keretapi Antarabangsa Nanning telah dipercepatkan. Semakin banyak produk domestik dieksport melalui “Nanning Channels.”

Sementara itu, saluran pengangkutan darat-laut barat yang baharu telah menghubungkan bahagian barat China dengan wilayah Teluk Pan-Beibu.

Xie Yunqiang, timbalan pengarah jabatan logistik Guangxi Iron and Steel Group, memperkenalkan bahawa pangkalan besi dan keluli syarikat di Kota Fangchenggang di Guangxi, memiliki 14 terminal sokongan, dengan kapasiti tahunan lebih dari 40 juta tan. Dengan adanya landasan keretapi sejauh 19.24 kilometer, terminal dihubungkan secara terus dengan loji keluli.

Selain itu, stesen pusat kontena keretapi di Qinzhou Guangxi secara rasmi mula beroperasi pada bulan Jun tahun lalu. Berkat dasar pilihan utama, kos logistik antara pelabuhan dan keretapi dikurangkan dengan berkesan sebanyak lebih daripada 30 peratus.

Alat ganti kenderaan, buah-buahan tropika dan produk lain telah sampai kepada pengguna dengan lebih cepat melalui pengangkutan keretapi-laut. Saluran pengangkutan darat-laut barat yang baharu telah mencapai kemajuan pesat.

Terima kasih kepada saluran pengangkutan darat-laut barat yang baharu, Zon Perdagangan Bebas Perintis China (Guangxi) dan pembinaan pintu masuk kewangan terbuka ke ASEAN, Nanning merangkul dunia dan memberikan paparan penuh “Saluran Nanning”.

Lihat pautan asal: https://en.imsilkroad.com/p/317936.html

Source: PRNEWSWIRE


Lazada Care Plus Ditawarkan Pada Pembelian ASUS ZenFone 5z Mulai Sekarang

ASUS ZenFone 5z yang hadir pada bulan Julai yang lalu jelas memperlihatkan sambutan meriah dari peminatnya, oleh itu ASUS Malaysia ingin memberi pulangan yang lebih bernilai kepada pelanggan mereka di Lazada dengan setiap pembelian ZenFone 5z akan menerima perlindungan tambahan dari Lazada Care Plus.

Selain itu, tawaran khas untuk SEHARI (9 September) turut menawarkan ASUS ZenFone 5z 6GB + 128GB pada harga RM1,699 (harga asal RM1,899). Dalam Lazada Care Plus ini, anda selain mendapat jaminan waranti tambahan untuk setahun, bahkan juga boleh menikmati perlindungan kerosakan tidak sengaja pada peranti tanpa dikenakan bayaran.

Selain tawaran perlindungan ini, ASUS juga akan menawarkan ZenFone Max Pro M1 (6GB + 64GB) pada harga promosi RM899 (harga asal RM999) pada 9 September, di samping baucer bernilai RM50 juga akan ditawarkan.


Apple iPhone 7 Plus – Tampil Dalam Warna Biru & Dipercayai Sokong RAM 3GB

Setiap hari pasti ada sahaja ketirisan terbaru yang dikongsikan di Internet berhubung pelbagai maklumat tentang sesebuah model yang akan dilancarkan di pasaran. Selagi ia belum didedahkan secara rasmi, selagi itulah ada sahaja maklumat terbaru yang akan dikongsikan.

Berdasarkan kepada klip video yang dikongsikan baru-baru ini, Apple dipercayai bakal memperkenalkan buat pertama kalinya warna baharu iaitu biru pada iPhone 7 Plus keluarannya itu nanti. Lebih menariknya, unit mockup iPhone 7 Plus yang didedahkan di dalam video itu juga turut memperlihatkan penyediaan smart connector pada panel belakang kerangkanya untuk sambungan aksesori.

Di dalam laporan yang berasingan yang dikeluarkan oleh DigiTimes pula, Apple dikatakan bakal memperkenalkan model dengan sokongan RAM berkapasiti 3GB. Sumber itu juga turut mengatakan bahawa cip memori seperti itu mungkin akan meningkatkan kos penghasilan iPhone dan faktor ini sudah tentunya mendorong Apple untuk memperkenalkan RAM 3GB tersebut hanya untuk variasi model tertingginya iaitu iPhone 7 Plus.

Menurut laporan yang diterima itu juga, siri iPhone 7 akan mula diumumkan seawal bulan September 2016 nanti dan penerimaan pra-tempahan dikhabarkan akan bermula pada 9 September.